Pieni ihana: 2015\nSairastelukierteestä ja saamattomuudesta\nTämä loputtoman pitkältä tuntuva syksy (tai talvihan nyt kai jo oikeasti on, mutta edelleen tuntuu syksyltä) on imenyt minusta mehut. Kaamosväsymys ja -masennus ovat koetelleet voimiani erityisen paljon tänä vuonna ja koko vuodenaika on tuntunut todella raskaalta. Ahdistusta ei aiheuta ainoastaan jatkuva sade, kosteus, harmaus, muta ja pimeys, vaan myös lasten edelleen jatkuva sairastelu. Olen jo seonnut laskuissa, korvatulehduksia on ollut pienemmän putkituksesta huolimatta yhteensä jo seitsemän tai kahdeksan (vai sittenkin ehkä yhdeksän?) ja tälläkin hetkellä molemmilla lapsilla on jälleen päällä antibioottikuuri. Mietiskelin juuri, ettei meillä ole tainnut olla yhtäkään kokonaista tervettä viikkoa elokuun jälkeen...! Hermoja ja sydäntä raastavaa. Tällä hetkellä poden itsekin jo reilusti toista viikkoa kovaa yskää, joka lisää huonosti nukuttuja öitä entisestään. Väsymys on jatkuva seuralainen.\nPienet ja arvokkaat itselle nipistetyt hetket olen käyttänyt neulomiseen sohvalla maaten. Ompelukoneen eteen en ole jaksanut kertaakaan istahtaa - ei puhettakaan jouluvaatteiden ompelemisesta! Kenenkään kavereita tai perhettä ei ole ehditty tai jaksettu tavata niin paljon kuin oltaisiin haluttu, mutta onneksi ymmärrystä elämäntilanteelle löytyy ja ne tärkeimmät siellä matkassa pysyvät silti. Blogi pyörii mielessä ja esittelemättömien valmistuneiden juttujen pino kasvaa, mutta kirjoittamiseen ja kuvaamiseen ei yksinkertaisesti tunnu riittävän aikaa eikä energiaa. Muutama bloggaamaton vaate on jo ihan arkikäytössäkin. Joulunpyhinä annan useampia neulomuksia saajilleen ja aion kuvata ne siinä samalla. Yhtäkään joululahjaa en ole neulonut, enkä ole ottanut siitä stressiä, sillä paineita riittää muutenkin. Joulukortit sain sentään piirrettyä ja lähetettyä, mutta niistäpä en sitten kyllä ottanut yhtäkään kuvaa.\nKaikesta tästä huolimatta suuntaan katseeni onnellisena ja odottavaisena kohti joulua ja vuotta 2016. Jotenkin kuvittelen, että vuoden taittuessa ja kevättä kohti kulkiessa kaikki muuttuu kevyemmäksi ja helpommaksi. Toivottavasti asia onkin näin, ja pahimmat sairastelut ja uupumus takanapäin. Tsemppiä ja jaksamista meille ja muille tähän pimeään vuodenaikaan, pian se päivä alkaa taas pidentyä!\nRauhallista ja rentouttavaa joulunaikaa kaikille teille ♥\n♥ Jutta kirjoitti 16:10 4 kommenttia:\nLankalaihis 2015: 11/12\nOho!! Meinasin unohtaa koko laihisraportin! Marraskuun puolivälissä oli ihanat kässämessut Tampereella, ja siellä taisin vähän seota - mukaan lähti kaikenlaisen muun ihanan lisäksi 900 g lankaa...! (Niitä ja niitä muita ihania voi kurkata täältä. Kaikesta huolimatta pysyin budjetissa ja odottelen innolla ensi vuoden messuja!) Messujen jälkeisenä päivänä kärsin hienoisesta messudarrasta ja sen voimalla kävin lankavarastoni tiukalla seulalla läpi. Karsin pois kaikki, siis aivan kaikki langat, joita en usko ehtiväni tai haluavani käyttää. Laitoin niistä hävyttömän halvalla myynti-ilmoituksen paikalliseen FB-kirppisryhmään ja jo saman päivän iltana joku onnellinen kävi ne hakemassa! Tämä näissä ryhmissä ja koko kierrätysideassa on kaikkein parasta: minä olen onnellinen päästessäni turhasta eroon ja vastaanottaja on onnellinen löytäessään itselleen tarpeellista. Win-win!\nTämän myynnin ansiosta lankalaihis edistyy erinomaisesti ja olen ylittänyt tavoitteeni (-777 g) moninkertaisesti. Marraskuussa sain valmiiksi myös lapaset (joita alunperin meinasin äitini miehelle, mutta jotka päätyvätkin äidilleni kunhan saan aikaiseksi kuvattua ne), jotka kasvattivat miinusta edelleen. Ja nyt jo olen saanut joulukuulle miinuksia sukkaparin muodossa. Messujen ihanuuslöytöjen ja ahdistavan lankavaraston karsimisen jälkeen neulomisintonikin nousi aivan uudelle tasolle, jes! Hyvällä vauhdilla joulukuuta eteenpäin!\nyhteensä 3030 -6127 -3097\noikein ihanaa itsenäisyyspäivän iltaa!\nPS. Ravelryn käyttäjät, olettehan huomanneet siellä sen stash-osion? Itse olen siihen aivan koukussa ja se on excel-taulukon lisäksi ollut korvaamaton apu lankalaihiksen edistymisen seuraamisessa. Sieltä näkee, kuinka paljon mitäkin lankaa on jäljellä, ja sieltä myös näkee helposti, saattaisiko jemmastasi löytyä jo valmiiksi sopivaa lankaa seuraavaa projektiasi varten, tai sitten sen avulla voi etsiä inspiraatiota ja ohjeita jollekin tietylle langalle. Suosittelen lämpimästi! Minun kätköäni voit kurkata täältä.\n♥ Jutta kirjoitti 18:00 2 kommenttia:\n♥ Jutta kirjoitti 12:50 4 kommenttia:\n♥ Jutta kirjoitti 13:14 2 kommenttia:\n♥ Jutta kirjoitti 13:53 2 kommenttia:\n♥ Jutta kirjoitti 08:46 8 kommenttia:\nMinun oli tarkoitus ommella ystävieni häihin itselleni mekko. Mekko valmistui juuri ennen juhlia, mutta oli yläosasta niin huonosti istuva, etten voinut laittaa sitä päälle enkä ehtinyt sitä kakkukiireiltä korjaamaan. Jonkin aikaa häiden jälkeen sain siskoni avustuksella korjattua yläosasta ihan hyvän. Sillä kertaa tein mekon valmiiksi tätini 50-vuotisjuhlia silmälläpitäen. No niitä juhlia odotellaan vieläkin, mutta onneksi tässä välissä oli serkun yllärikolmekymppiset, ja vihdoin sain hyvän syyn pukeutua vähän hienommin!\nKangas on PaaPiin Sulka-puuvillaa. Tilasin sitä kaksi metriä, mutta tähän ei kyllä mennyt ihan kaikki. Helma on 4/4-kello eli täysympyrä, tarkoituksella saumaton. Yläosan kuosittelin siskon fiftarimekon pohjalta, mutta sitä tosiaan muokattiin rankalla kädellä, jotta saatiin edes jotenkuten istuva.\nJuhlapaikan terassi kiersi ympäri talon kahta sivua ja sieltä oli upeat maisemat ympäri Helsingin ydinkeskustaa. Aurinkokin helli, mikä on ollut aika harvinaista tänä kesänä! Kuvat ovat mieheni puhelinkamerallaan ottamia.\nOlen jo pitkään halunnut tehdä fiftarimekon ja olen kyllä tyytyväinen, että vihdoin uskalsin! Tästä näkee, että kokeilu on ensimmäinen, mutta sain silti paljon ihastelevia kommentteja sekä tutuilta että jopa ihan tuntemattomilta vastaantulijoilta kadulla. Ne kehut saivat kyllä hyvän mielen pitkäksi aikaa!\n♥ Jutta kirjoitti 09:25 17 kommenttia:\nTunnisteet: aikuisten vaatteet, käsityöt, ompelu


Kokoomus on vasemmistopuolue — LauraHuhtasaari\n7.11.2018 14:50 Laura Huhtasaari 68 kommenttia\n1990-luvun jälkeen käytännössä presidentti on aina "hävinnyt vaalit". Trumpin saavutuksia ei pystytä perumaan, mutta demokraatit pääsevät jarruttelemaan asioita 2020-luvulle asti. Muuri ja laillisen maahanmuuton uudistus tuskin etenevät.\nSenaatissa paikkajako republikaanien hyväksi nousi 55-45.\nEdustajainhuoneessa paikkajako nousi demokraattien hyväksi, kisa kesken. Demokraatit saavat pienen enemmistön.\nSen sijaan uutinen on se, että kokoomus ei katso kuuluvansa konservatiiviseen ja isänmaalliseen oikeistoon, vaan on nykyään vasemmistopuolue.\nPS: Kunnioita täällä muita keskustelijoita, jos käyt henkilöön kiinni, vähättelet, pilkkaat tai muutoin olet ilkeä, saat bannin. Kiitos kaikille asiallisille keskustelijoille, kun näette vaivaa osallistua. Minulle on moni sanonut, että haluaisi osallistua keskusteluun mukaan, mutta toisten kommentoijien vähättelevä tyyli vie motivaation.\nPetri Pirskanen 7.11.2018 14:56\nVeikkaan ettei he ole vasemmisto, vaan globaalisteja. Ja Demokraatit Usassa kannattavat avoimia rajoja ja halpatyövoimaa, kuten Kokkareet Suomessa. Kun taas Trump vastustaa näitä!\nToni Rintala 7.11.2018 15:00\nObama taisi karkottaa Yhdysvalloista enemmän ulkomaalaisia kuin aiemmat presidentit. Saa nähdä pääseekö Trump edes Obaman tasolle ulkomaalaisten karkoitusmäärissä.\nJanne Salonen 7.11.2018 15:03\nJos tuo pitää paikkansa niin loogisesti persujen pitäisi sitten ihannoida Obamaa.\nToni Rintala 7.11.2018 15:18\nObama karkotti ennätyspaljon siirtolaisrikollisia.\nJa tuota ennen Obama: USA häätää ulkomaalaiset raiskaajat\nObama myös rakensi muuria Meksikon rajalle. Tosin edeltäjiään laiskemmin, vaikka vaalipuheissaan lupasi enemmän. Petti siis lupauksensa tässäkin.\nTrump taas keskittyy ennaltaehkäisyyn, ettei rikollisia edes päääsisi maahan niin paljoa. Moni ihmishenki säästyisi Trumpin tavalla. Katsotaan nyt onnistuuko Trump korjaamaan edeltäjiensä muuria. Se on paikkapaikoin jo kymmeniä vuosia vanha ja vaatisi korjausta.\nObama päästi rikolliset maahan ja sitten keräsi irtopisteitä siivoamalla heidät pois myöhemmin. Se ei ole mielestäni fiksu tapa.\nRami Ovaskainen 7.11.2018 17:54 Vastaus kommenttiin #4\nObama, Clinton ja demokraatit tosiaan ovat itsekin olleet suoja-aidan ja tiukemman rajavalvonnan kannalla ainakin aikaisemmin. Se monelta unohtuu, kun tuotakin asiaa on muutamat vuodet kärjistetty. Tuosta/muurista voi lukea esim. tuolta:\nEli ero Trumpin malliin loppupeleissä on että Trump ainakin puheiden tasolla vaatii suurempaa ja kauniimpaa muuria, mutta demokraateille olisi kelvannut vaatimattomampikin mm. v. 2006. Asiahan ratkeaisi helposti kun kummatkin vain tulisivat hieman vastaan omista ehdotuksistaan - ihan helppoa teoriassa.\nEli Trump tinkii suurimmasta ja kauneimmasta muurista alaspäin ja demokraatit pistävät vähän omista entisistä vaatimuksistaan ylöspäin. Niin se sopu syntyy, siis ihan teoriassa..\nMatti Loikkanen 8.11.2018 18:37\nUSAn republikaanit eivät halua tunnustaa sitä tosiasiaa, että yksi suurin syy siellä rehottavaan kaaokseen maahanmuutttajista on se tosiasia, että farmarit ja rakennusfirmat, yms, voivat ilman rangaistuksen pelkoa palkata laittomia siirtolaisia mielin määrin. Laittoman työvoiman ottaminen töihin on tietysti laitonta, mutta ICE (U.S. Immigration and Customs Enforcement) katsoo tätä puuhaa läpi sormien.\nUSAn oikeisto ei näköjään halua järkevää maahanmuuttolakia, koksa ne hauavat haukkua laittomia maahanmuuttajia ainakin vaalien alla ja ne myös haluavat halpaa työvoimaa. Ihmisiä tulee Meksicon rajan yli, koska he tietävät että USAssa on töitä tarjolla yllinkyllin. Trump on osannut mestarillisesti kayttää tätä hyväkseen kampanjoinnissaan.\nJos kaikki työnantajat siellä lopettaisivat laittoman työvoiman palkkaamisen, USAssa ei olisi laittomia työntekijöitä.\nJouni Snellman 7.11.2018 15:08\nKaksi musliminaista äänestettiin ensi kertaa Yhdysvaltain edustajainhuoneeseen. Kuten Twitterissä kirjoitit, "Amerikka ensin!"\nMax Stenbäck 7.11.2018 15:39\nOnko tuo otsikon tieto blogistille uutinen? Eihän Suomessa ole ollut yhtäkään selkeästi oikeistolaista eduskuntapuoluetta sitten vuoden 1987. Nytkin kaikki kahdeksan edustavat sosialidemokratian eri versioita.\nYhdysvaltain demokraatit lienevät poliittisella kartalla kokoomuksesta jonkin verran oikealla. Siellä siis vuorostaan puuttuu merkittävä vasemmistopuolue.\nHarri Rautiainen 7.11.2018 15:46\nYritin tässä muistella, koska Kokoomuksen vaivihkainen liukuminen vasemmalle alkoi. Kataisen aikana se oli jo kuitenkin tapahtunut.\nKokoomuksen oikealle puolelle on jäänyt tyhjiö, jota mm. Junnilan puolue aikanaan täytti.\nMax Stenbäck 7.11.2018 16:17\nMuistan ihmetelleeni aikanaan miten Sirpa Pietikäistä katsottiin kokoomuksessa päivääkään. Nykyään hän ei taida edustaa enää vasenta laitaakaan, ellei ole jopa keskikentällä...\nHarri Rautiainen 7.11.2018 15:58\nMerkittävä vasemmistopuolue puuttuu, mutta kommunistipuolue, Communist Party of the United States of America (CPUSA) toimii vieläkin osoitteessa 23rd Street, New York City. (Tarkempaa osoitetta en anna, jottei syytetä maalittamisesta).\nKunnianarvoisan puolueen puh.johtajana on aikanaan toiminut suomalaissyntyinen Gus Hall (syntyjään Arvo Kustaa Halberg). Hän on ollut myös ehdokkaana USA:n presidentivaaleissa.\nMax Stenbäck 7.11.2018 16:23\nOnko vaatimus syntyperäisestä kansalaisuudesta niin tuore asia? Luulin tuon olevan kirjattu alkuperäiseen perustuslakiin.\nHarri Rautiainen 7.11.2018 16:46 Vastaus kommenttiin #18\nGus Hall kyllä syntyi Minnesotassa. Hänen isänsä ja äitinsä olivat syntyjään Lapualta.\nMax Stenbäck 7.11.2018 16:53 Vastaus kommenttiin #24\nKiitos tarkennuksesta. Oletin suomalaissyntyisen tarkoittaneen Suomen kansalaista. Tuohon maailman aikaanhan ei kaksoiskansalaisuutta Suomessa tunnustettu.\nJari-Pekka Vuorela 8.11.2018 03:43\n#13. Gus Hall valitsi itseään fiksumpia varapresidenttiehdokkaita: Vuosina 1972 ja 1976 kumppanina oli McCoy Tynerin velipoika Jarvis; vuosina 1980 ja 1984 Angela Davis.\nVuonna 1976 Watergaten jälkeisessä Amerikassa olisin hyvinkin voinut äänestää protestiksi Hallia ja Tyneria. Entinen CIA:n pomo John Brennan kertoi tehneensä niin.\nPekka Iiskonmaki 7.11.2018 17:09\nJuurikin noin kuten Max totesi. Ei nouse Suomi.\nJari-Pekka Vuorela 8.11.2018 03:38\n#6. Demokraattien listoilta valittiin kyllä nyt lukuisia sosialisteja. Tunnetuimpina tietysti Bernie Sanders ja Alexandria Ocasio-Cortez.\nHeikki Turunen 7.11.2018 15:30\nDemokraatit vasemmistopuolue? Varmaan se sieltä äärioikealta katsottuna siltä näyttää.\nOikeistohegemoniahan tuolla Jenkkilässä on, Demokraattien vastatessa jotain Suomen Kokoomusta ja Republikaanien Perussuomalaisia.\nHarri Rautiainen 7.11.2018 18:50\nDemokraatit olivat perinteisesti rannikoiden liberaaliälykköjen ja duunareiden puolue. Trump onnistui viemään duunarit omaan leiriinsä ja tilalle demokraatit saivat sukupuoli- ja etniset vähemmistöt.\nRisto Laine 7.11.2018 22:41\nDemokraatit lipuvat vasemmalle, puolueesta on lähtenyt paljon Liberaaleja. Homoseksuaali Brandon Straka on avanut monen Liberaalin silmät ja koko ajan väkeä liittyy hänen aloittamaan kampanjaan. Pari vuoden päästä se on jo iso liike ja kas, ne vaalitkin koputtelee ovelle.\nHarri Rautiainen 8.11.2018 02:59 Vastaus kommenttiin #47\nBrandon Straka, never heard.\nMutta Google löysi....\nPekka Näränen 7.11.2018 15:34\nKunnioitan äärettömästi Laura Huhtasaarta ja aivan erityisesti Teuvo Hakkaraista. Ei tulisi mieleenikään käydä kehenkään kiinni (vaikka Teuvo kävisikin), enkä aio vähätellä, pilkata enkä olla ilkeä kellekään. Saanko nyt kommentoida?\nÄänestän vasemmistopuolue kokoomusta ainakin eduskuntavaaleissa, koska kannattaa Suomen liittymistä läntiseen puolustusliitto Natoon.\nPekka Näränen 7.11.2018 18:29\nKun olen niin usein Lauraa mollannut, niin haluan nyt vetää vähän takaisin. Hänellä on kuitenkin enemmän huumorintajua kuin blogikirjoituksistaan voisi päätellä. Ja jos ihmisellä on huumorintajua, hän ei voi olla täysin paha!\nLaura Huhtasaari 7.11.2018 21:49\n”..enemmän huumorintajua kuin blogikirjoituksistaan voisi päätellä.”\nÄlä kerro eteenpäin ;)\nAndreas Pyy 7.11.2018 15:39\nHuhtasaari on täysin pihalla. Kokoomus on kaikista oikeistolaisimpia puolueita koko Euroopassa. Vasemmisto ei kannata ammattiliittojen toiminnan rajoittamista, valtion yhtiöiden yksityistämistä, sosiaaliturvasta, terveydenhuollosta ja koulutuksesta leikkaamista eikä köyhiltä leikkaamista eikä myöskään asevarustelun kiihdyttämistä. Näiden pitäisi olla itsestäänselvyyksiä.\nToni Rintala 7.11.2018 15:45\nEi oikeistokaan noita kannata. Kokoomus ei ole oikeistoakaan. Oikealta katsottuna Kokoomus on enemmänkin vasemmalla.\nJouko Mikkola 7.11.2018 17:07\nMinusta oikeistolaisin puolue on kyllä RKP.\nMatti Karnaattu 7.11.2018 15:47\nKokoomus todellakin on oikeistopuolue mutta miksi kummassa pitäisi olla millään tavalla konservatiivinen? Konservatiiveille sitten on muslimiveljeskunta, kristillisdemokraatit ja talebanit sellaisia hengenheimolaisia ja samanmielisiä.\nEnemmistö suomalaisista eivät halua suomeen muslimiveljeskuntaa tai mitään siihen rinnastuvaa. Se onkin sinivalkoisen oikeistokokoomuksen suuri kannatus mikä pitää persut oppositiossa, ei vasemmistoliitto. Vai mikä se "vihervasemmisto" nyt olikaan?\nSen lisäksi kokoomuksen suuri kannatus on myös Putinin kiusaksi. Se kun tekee suomalaisista paremmin immuuneja valemedioille ja salaliittohörhöilylle millä koitetaan yhteiskunnan hölmöintä väestönosaa kääntää mediaa ja Suomen yhteiskuntajärjestystä vastaan, ja tehdä vastakkainasettelua. Siis sitä perusinformaatiosodankäyntiä, hajoita ja hallitse -strategialla.\nOnneksi ennemistö suomalaisista on aidosti kansallismielisiä ja ovat suoralla sveitsin mallisella demokratialla äänestäneet kuulumisestaan länsivaltoihin kuten kokoomuslaiset tekevät. Siinä syy kokoomuksen joka vaaleissa nähtävälle jytkylle.\nMatti Karnaattu 7.11.2018 16:00\nIhanan sinivalkoisen <3 kokoomuksen <3 ylistysviestistä huolimatta en sitä viime vaaleissa äänestänyt mutta tässä nyt vaan tuli aivan liian erinomainen tilaisuus ylistää oikeistoa.\nKausti Rantalainen 7.11.2018 16:01\nMinua kiinnostaa mitkä ovat hänen saavutuksensa.\nSamoin kiinnostaa se, miten saavutukset vaikuttavat Suomeen lähi- ja kaukotulevaisuudessa.\nVaikutuksia on tietysti mahdotonta ennustaa, mutta jotain kriteerejä on oltava, jotta voidaan asiaa käsitellä.\nOmasta mielestäni kyseisen presidentin impulsiivisuus tuottaa haittaa kaikille, etupäässä yhdysvaltalaisille itselleen.\nJuha Kuikka 7.11.2018 16:04\nMiksi mikään puolue Suomessa ajaisi asioita siltä kannalta katsoen, mikä USA:lle kyseisen puolueen poliittisen ideologian mukaisesti olisi parasta?\nJokainen suomalainen puolue, ainakin toivon mukaan, kuvittelee ajavansa Suomen ja suomalaisten parasta.\nEli lähtökohtasi tuossa logiikassa: "koska Orpo sanoo niin, niin kokoomus on vasemmistopuolue" ei ole vaiidi. Aivan siitä riippumatta ovatko demokraatit vasemmistoa tai kannattaako Orpo heidän ajamaansa politiikkaa ideologioisesti, vai ei. Hän vain uumoili, että demokraattinen edustajainhuone saattaa mahdollistaa globaalilla areenalla sellaisen kanssakäymisen, joka on Suomen eduksi enemmän kuin Trumpin politiikka.\nTeppo Syvärilä 7.11.2018 16:31\nSuomen edunvastaista politiikkaa Trump ajaa. Suomen vientiteollisuus menettää miljardeja kiitos Trumpin Iranin pakotteiden, yhtenä esimerkkinä.\nJarmo Makkonen 7.11.2018 17:03\n"Suomen edunvastaista politiikkaa Trump ajaa."\nEi Trump olekaan Suomen presidentti, tuo Suomen etujen ajaminen kuuluisi omalle presidentillemme ja muille poliitikoille, mutta ovat kiinnostuneempia globalisaatiosta ja muusta maailmanparantamisesta kuten vihervasemmistot ainakin.\nMarkku Toivonen 7.11.2018 16:34\nJuuri niin. Orpon tervehtiessä demokraattien saavuttamaa enemmistöä edustajainhuoneessa, edustaa se tervettä ja terveellistä kansallismielisyyttä.\nTuomo Kokko 7.11.2018 16:35\n"... demokraatit pääsevät jarruttelemaan...", ja sen he tekevät kansan valtuutuksella. Jotain valittamista?\n"Muuri ja laillisen maahanmuuton uudistus tuskin etenevät."\n- Muurin maksaa Meksiko, joten luulisi sen hankkeen edistyvän.\nJuha Kuikka 7.11.2018 16:38\nEli Trump on siinä mielessä joutunut ottamaan lusikan kauniiseen käteen, että kun ei sopimusta ole Meksikon kanssa saanut aikaiseksi, niin uskottelee tässä vaiheessa, että Meksikolta saadaan rahat takaisin. Uusi edustajainhuone ei anna Meksikolle sellaista luottoa.\nHeikki Rinnemaa 7.11.2018 16:42\nSuomella on omat riippumattomat puolustusvoimat,,vielä. Niitä ei ole kadottanut meidän monipuoluejärjestelmä, oli vallassa ollut kuka tahansa viimeisen 60 vuoden aikana.\nSuomen puoluejärjestelmä toimii, se kertoo meidän puoluejärjestelmän toiminnan toimivuudesta, eli demokratiasta. Ja se on kertomut hyvästä valtiosta, hyvinvointivaltiosta samalla.\nOnko Suomen poliittinen järjestelmä menettämässä itsenäisyytensä?\n,,kun tuntuu että puntaroidaan kapitalistisen valtion rikkaiden ihmisten rakentamaa 2-puoluejärjestelmää jossa ei saa edes työmarkkinajärjestöjä olla,,, ja jopa ihannoidaan sitä yli äyräiden,,:)\nTai ainakin Laura tuntuu sitä ahkerasti tekevän blogeissaan niin paljon että tuntuu että kotimaa onkin rapakon takana,,,,:)\nMenee meinaan luettavuus-usko sinun blogeihin,,,\nPekka Iiskonmaki 7.11.2018 17:06\n''Kokoomus on vasemmistopuolue''\nMinulle tuo selvisi vuonna 1988. Ei ole enään tarvinnut äänestää Kokoomusta.\nKokoomuksesta tuli sekoomus ja johtoajatus katosi Holkerin mukana.\nViinanen vielä viimeisteli sen Koiviston kanssa.\nSeppo Turunen 7.11.2018 17:24\nTässä lienee merkittävin muutos koko Kongressin tulevaisuutta ajatellen. Ehkäpä aika pitkälti Trumpin ansiota. Valaa varmasti uskoa eri lähtökohdista ponnistaneisiin väestöryhmiin. Ote on tämän päivän Time verkkojulkaisusta. Ehkäpä blogistikin on tyytyväinen. Leidit lavalle....suuntauksesta myös USA:ssa.\n"The new Congressional majority will look very different from the one that preceded it. For the first time in American history, more than 100 women may serve in the 435-member House, at least 28 of them newly elected and representing at least 18 of the districts Democrats flipped. The new Democratic majority will include the youngest congresswoman ever elected, 29-year-old Alexandria Ocasio-Cortez of New York; two of the three first Native American congresswomen, from Kansas and New Mexico; and the two first Muslim congresswomen. Texas elected two Latina congresswomen, Iowa sent its first two women to the House and Massachusetts elected its first black congresswoman."\nRisto Laine 7.11.2018 17:41\nKokoomus on nykyään sosialistipopulistinen puolue ja Venäjä kytköisin puolue, toki SDP myös.\nPekka Iiskonmaki 7.11.2018 17:49\nKokDem on turhaan jakautuneena.\nJuha Kuikka 7.11.2018 20:11\nVenäjäkytköisin puolue, joka on ainoa puolue, jonka agendassa ilmoitetaan kakistelematta NATO-jäsenyyden tavoittelu.\nAntero Ollila 7.11.2018 18:40\nMinusta suurin ero Suomen ja USA:n poliittisen järjestelmän välillä on eduskunnasta löytyvien puolueiden lukumääärä: USA 2 ja Suomi 9. Suomessa valta on puoluejohtajilla, ja he käyttävät sitä häikäilemättä. Ruotisssa on plokkipolitiikka ja meillä puoluejohtajien valta.\nUSA:ssa edustajahuoneen jäsenet toimivat omien valintojensa mukaisesti kaikkein tiukimmissakin äänestyksissä. Se tuo käsiteltäviin asioihin oikeaa keskustelua, kun taas Suomessa hallituspuolueiden puheenjohtajat päättävät ja ruoskivat kansanedustajat järjestykseen. Suomen tilanne johtaa kummallisuuksiin. Kun Katainen sai kasaan sateenkaarihallituksen, niin mahdollisimman monesta asiasta oli sovittu hallitusohjelmassa. Kun esiin nousi jokin käytännön juttu, niin hallitus ei ottanut sitä käsittelyyn, koska siitä ei ehkä olisi syntynyt päätöstä. Kataisen tavoite oli pitää hallitus hengissä siihen asti, kunnes hän pääsi valitsemaan itsensä komissaariksi.\nUSA:n demokraateissa on laaja kirjo erilaisia poliittisia näkemyksiä, mutta tuskin yhtään edustajaa, joka voitaisiin luokitella Suomen keskustasta vasemmalla. Vai voiko joku tarjota esimerkin USA:n (sosiaali)demokraatista?\nJari-Pekka Vuorela 8.11.2018 03:47\n#35. Alexandria Ocasio-Cortez, Bernie Sanders, Ilhan Omar – jos nyt pelkästään näissä vaaleissa valittuja demokraattisia sosialisteja luetellaan.\nPetri Friari 7.11.2018 18:47\nKokoomus on Luojan kiitos onnistunut karistamaan "koti, isänmaa ja uskonto" -imagon päältään. Sen vuoksi saatoin liikkuvana äänestäjänä hyvillä mielin äänestää sitä viime vaaleissa.\nAntero Ollila 7.11.2018 20:57\nOnko keskusta lipunut kokoomuksen ohi oikealle.\nJuho Joensuu 7.11.2018 21:07\nKeskusta on tiukasti keskustassa. Sinne tuntuvat tunkevan kaikki muutkin puolueet... Kaikki väittävät olevansa maltillisia ja yhteistyökykyisiä.\nJuho Joensuu 7.11.2018 21:12\nOikeastaan kenenkään ei kannattaisi osallistua näihin 'keskusteluihin'. Monet kerrat vaikkapa Max Jussila on vääntänyt rautalangasta, miten lakiasiat oikeasti menevät. Mitään valonpilkahdusta en ole kuitenkaan nähnyt perussuomalaisten kuoron ajattelussa.\nTuomo Kokko 7.11.2018 23:37\n"Monet kerrat vaikkapa Max Jussila on vääntänyt rautalangasta, miten lakiasiat oikeasti menevät."\n- Sinäpä sen sanoit: lakiasiat. Jussila epäilemättä hallitsee juridiikan, mutta Huhtasaaripa tekee politiikkaa, ja ne ovat totta vieköön eri asioita! Ei faktantarkistajilla ollut loppujen lopuksi vaikutusta Trumpinkaan vaalikampanjaan, kun ehdokas oli päässyt populistiseen nosteeseen.\nLaura Huhtasaari 8.11.2018 00:11\nMe poliitikot tarkistamme asiat kokeneilta juristeilta, jotka ovat esim. töissä eduskunnassa ja oikeasti tietävät, miten on asiain laita.\nTuomo Kokko 8.11.2018 00:19 Vastaus kommenttiin #50\nJostain syystä poliitikot kuitenkin ovat tämän tästä erimielisiä keskenään.\nJarmo Makkonen 8.11.2018 00:44 Vastaus kommenttiin #51\nJuridiikasta kai tässä oli kyse.\nMax Stenbäck 8.11.2018 01:14 Vastaus kommenttiin #50\nEdellisen blogin osalta oli sitten ilmeisesti unohtunut tuo tarkistus.\nP.s. Mikä se jälkikirjoituksesi ajatus olikaan?\nJuho Joensuu 8.11.2018 01:18\nKieltämättä politiikassa on lupa puhua ihan mitä hevonpashaa hyvänsä. Mutta se, että se menee läpi yli 10% porukasta, on lähinnä karmeaa. Ei anna hyvää kuvaa ihmiskunnan tulevaisuudesta.\nToisaalta jotkut tutkijat ovat esittäneetkin, että ihmiskunta on jo siirtynyt degeraation vaiheeseen. Älykkyys on keskimäärin tarpeeton ominaisuus.\nJoni Lahti 7.11.2018 21:31\nUSA:n puoluejärjestälmää ei tulisi verrata eurooppalaisiin järjestelmiin, sillä USA:n puolueet eivät ole alun pitäen perustuneet aatteisiin vaan pikemmin ne ovat vaali - ja valtakoneistoja. Syvän etelän demokraatit ovat näkemyksiltään kaikkea muuta kuin liberaaleja. Yksinkertainen enemmistövaalitapa on ajanut kaksipuoluejärjestelmään. Ehdoton enemmistövaalitapa (kuten Ranskassa), mahdollistasi monenlaisten puolueiden ja aatteiden olemassa olon.\nNyt - Trumpin aikana - näyttää siltä, että puolueiden sanomaan on tullut aiempaa enemmän arvolatauksia hyvinkin perinteiseen tapaan.Yhteiskunnallinen kahtiajakautuminen sosiaalisesti, taloudellisesti ja henkisesti tuntuu hyvinkin todennäköiseltä.\nManu Korkman 7.11.2018 21:42\nJotta voisi olla konservatiivi, pitäisi olla kykyä käyttäytyä ja ilmaista itseään korrektisti. Konservatiivisuuteen kuuluu myös muiden ihmisten kunnioittaminen. Riekkuminen ja pilkaaminen ei kuulu siihen.\nTero Luostarinen 7.11.2018 22:34\nLauran kirjoittama ps. blogin lopussa sai Ritalan pysymään poissa = keskustelun taso nousi !!\nManu Korkman 7.11.2018 22:43\nEt tainnut itse sisäistää sitä loppuosaa.\nAp Hiltunen 8.11.2018 03:01\nJotenkin musta tuntuu että tästä henkilön vähättelystä ei bannivasara napsahda.\nManu Korkman 8.11.2018 10:43 Vastaus kommenttiin #56\nNäyttää valitettavasti siltä, että Lauralla on kaksoisstandardi käytössä, se on kai osa persujen uutta normaalia.\nLauri Kiiski 8.11.2018 05:14\nKaikenlaisia kommentteja, mutta asian ydin, eli Petterin täysin omituinen mielipide on jäänyt monilta huomaamatta.\nOlikohan Orpon kommentti annettu selvistä päin vai edustaako se laajemminkin Kokoomuksen virallista linjaa, jäänee varmasti arvoitukseksi ?\nMax Stenbäck 8.11.2018 11:54\nHaluaisitko perustella, miksi pität Orpon mielipidettä täysin omituisena? Tuskin mielipide on keskustelijoilta huomaamatta jäänyt, kun blogisti sen kirjoituksessaan referoi. Itse asiassa ketjussa löytyy myös asiasta pohdintaa.\nLauri Kiiski 8.11.2018 17:02\nMillä tavoin yhteistyö demokraattien kanssa olisi sinänsä parempi vaihtoehto ?\nTässä kannattaa nyt muistaa historiallinen aspekti ja se, ettei se pellehermanni valkoisessa talossa omaa kauttaan pidemmälle pääse.\nOvatkohan muut Euroopan konservatiivivaikuttajat ja mm. Merkel ja Macron kommentoineet asiaa Orpon tapaan ?\nMax Stenbäck 8.11.2018 17:13 Vastaus kommenttiin #64\nOnko kysymyksesi tarkoitus jotenkin selittää sitä, että pidät Orpon kommenttia omituisena? Mistä minä tiedän millä tavoin. Kysyin sinun arviosi perustelua. Ei minulla ole tuon yhteistyön sujuvuudesta näkemystä, vaan koitan muodostaa sitä. Se ei pelkän töksäytetyn toteamuksen perusteella vielä onnistu.\nSopiihan sitä epäillä. En kuitenkaan ymmärrä mikä saa sinut pitämään Orpoa konservatiivijohtajana? Markkinahenkistä demaripuoluettahan hän luotsaa.\nLauri Kiiski 8.11.2018 19:09 Vastaus kommenttiin #65\nAsioilla on aina kaksi puolta. Trump on arvostellut melko rajusti Saksaa, koska vientihirmu on suorastaan vapaamatkustajana NATO:ssa ja liittovaltion pelloilla on kaiketi satojatuhansia saksalaisvalmisteisia uusia autoja odottamassa romutusta päästöhuijauksien takia.\nSiis millä tavoin ansaitaan suopeampi suhtautuminen USA:n ja EU:n välisesti, jos jo pelkästään primäärikysymyksissä jenkkejä yritetään k...a silmään aina tilaisuuden tullen.\nOlen jo usein maininnut, että osa kokoomuksen porukoista muistuttaa niin paljon demareita, että eroavaisuuksia on vaikea hahmottaa.\nOnko esim. Sirpa Pietikäinen edustava kokoomukselaisen prototyyppi ?\nMax Stenbäck 8.11.2018 21:36 Vastaus kommenttiin #66\nAikanaan Pietikäinen oli radikaali, mutta ei kai enää kun koko puolue on liukunut vasemmalle.\nJari-Pekka Vuorela 8.11.2018 12:00\n#60. Et sitten halua, että Suomen ja Euroopan ajamien tavoitteiden edistäminen käy sujuvammin?


29.1.2021 09:25 Kilpailujaos on tehnyt 28.1.2021 päätöksen, jonka mukaan niiden sairaanhoitopiirien alueilla, joilla harjoittelun ja pelaamisen estävät rajoitukset ovat voimassa, nuorten valtakunnallisten sarjojen joukkueet eivät pelaa koti- tai vierasotteluita 28.2.2021 asti.\nPääkaupunkiseudun koronakoordinaatioryhmä ilmoitti 27.1.2021, että sen alueella (Espoo, Helsinki, Kauniainen ja Vantaa) saa aloittaa lasten ja nuorten harjoittelun 1.2.2021 lähtien päätöksessä annettujen ohjeiden mukaisesti. Seurat järjestävät harjoittelun annettujen ohjeiden mukaan pienryhmissä kontakteja välttäen. Päätöksen mukaan pääkaupunkiseudun alueella ei saa edelleenkään pelata pelejä eikä joukkueiden tule lähteä muuallekaan pelaamaan.\n- eteläisen alueen joukkueet eivät pelaa alueen sarjojen koti- tai vierasotteluita 28.2.2021 asti.\n- eteläisen alueen nuorten valtakunnallisten sarjojen joukkueet eivät pelaaja koti- tai vierasotteluita 28.2.2021 asti.\nAiemmin vastaava päätös tehtiin 31.1.2021 asti.


Metsäkonttorin uusi omistaja Pöllänen suunnittelee miljoonaremonttia — Rakennus jatkaa mahdollisesti konttorikäytössä - Etelä-Saimaa\nMetsäkonttorin uusi omistaja Pöllänen...\nJulkaistu 12.12.2017 7:24\nHuutokaupan loppumetreillä rakennuksesta kisasi kaksi ostajaehdokasta. Toimitusjohtaja Hannu Pöllänen oli valmis korottamaan panoksia aina sataantuhanteen euroon saakka.\nMetsäkonttorin remontti aloitetaan ensi vuoden puolella.\nStora Enson Wolffintien entisen metsäkonttorin Imatralla ostanut Vuokrakoti ja -kiinteistöt -yhtiö Pölläsen toimitusjohtaja Hannu Pöllänen vihjaa rakennuksen jatkavan remontin jälkeen mahdollisesti samantyyppisessä käytössä kuin Stora Enson aikanakin.\nLappeenrantalainen Vuokrakoti ja -kiinteistöt -yhtiö Pöllänen omistaa useita pienteollisuuskiinteistöjä, konepajateollisuuden kiinteistöjä ja myymälätiloja. Sen suurin kiinteistö on Puukeskus Lappenrannassa.\nYhtiö maksoi rakennuksesta huutokaupassa 77 500 euroa. Pöllänen kuvailee sitä realistiseksi hinnaksi, vaikka olisi ollut valmis maksamaan enemmänkin.\n— Ehkä sataantuhanteen saakka, hän arvioi.\nHuutokaupan loppumetrit menivät tiukoiksi. Huutajia oli viimeisen puolen tunnin aikana kaksi, ja panoksia korotettiin viisisataa ja tuhat euroa kerrallaan.\nPöllänen ei tutustunut kiinteistöön sen myyntiesittelyssä, mutta kävi tarkastelemassa rakennusta myöhemmin ulkoapäin. Hän näkee rakennuksen rauhallisen sijainnin potentiaalina.\nPöllänen arvioi metsäkonttorin remontin hinnan liikkuvan karkeasti miljoonan kummallakin puolella. Vuonna 1947 valmistuneen rakennuksen sisäilmaongelmat eivät pelota kiinteistöyrityksen toimitusjohtajaa.\n— Esimerkiksi sisäilmaongelmaisten koulujen suhteen luovutetaan usein liian helposti, ja remontin sijaan ne jätetään rapistumaan, hän harmittelee.\nKauppasopimus Stora Enson kanssa allekirjoitettiin eilen. Metsäkonttorin remontti on suunniteltu alkavaksi alkuvuodesta. Pöllänen arvioi sen kestävän noin vuoden päivät.\n— Rakennus on vielä tekniikaltaan yhteydessä Stora Ensoon, joten näiden yhteyksien muuttaminen vie aikansa. Lisäksi yhtiöllä ottaa aikansa poistaa oma irtaimistonsa.\nRemontin aikana rakennukselle suoritetaan kapselointi, jossa rakenteet kuivataan, ja seinästä poistetaan kaikki irtonainen paineosa. Sen jälkeen rakennus vahvistetaan ja pinnoitetaan, jonka tarkoituksena on estää kaikenlaisten haitallisten hiukkasten pääsy huoneilmaan. Pölläsen mukaan rakennuksen ongelmakohdat sijaitsevat lähinnä kellarikerroksessa.


Kimallemekot ja Glittermekot – Osta kimallemekko netistä TopLadysta\nHome > Vaatteet > Mekot > Kimallemekot\nGLITTERMEKOT & KIMALLEMEKOT\nLumoavat kimallemekot naisille\nKimaltelevat mekot 2021! Meiltä hankit kimallemekkoja edullisesti netistä. Laajassa valikoimassamme on kauniita ja muodikkaita kimallemekkoja, kimallevaatteita & paljettimekkoja, jotka sopivat täydellisesti uudenvuoden juhliin tai muihin erityisiin juhlatapahtumiin. Naisellinen ja ihastuttavan kaunis, elegantti, seksikäs ja lumoava olo voi tulla jo pelkästään siitä tiedosta, että vaatekaapissa on kimaltavia mekkoja. Säihkyvin vaihtoehto juhliin voi olla myös paljettimekko, sillä se ei pelkästään kimalla, vaan antaa myös houkuttelevan salaperäisen vaikutelman. Silkistä tehdyt juhlavaatteet kimaltavat nekin upeasti. Niissä voi olla myös hieman pitsiä tuomassa lisäsäväystä. Oikean kimallemekon tulisi tuntua hyvältä päällä ja näyttää tyylikkäältä, eikä sen pitäisi rajoittaa liikkumista millään tavalla.\nVoit tehdä vaikuttavan sisääntulon juhliin tai lavalle ja nauttia olostasi mekossasi, sillä lumoava kauneus, viehätysvoima ja säteily kuuluvat luonnollisesti hintaan. Lisää vielä viehätysvoimaasi kimaltavalla pitkällä tai lyhyellä mekolla, jonka paljetit välkkyvät, kimaltavat ja loistavat. Meiltä hankit kimallemekon, tietysti lyömättömään hintaan. Laajassa valikoimassamme on kauniita kimallemekkoja, jotka sopivat täydellisesti erilaisiin näytöksiin, uudenvuoden juhliin tai muihin erityisiin juhlapäiviin. Toimitamme naisten kimallevaatteet aina nopeasti avokaupalla. Etsitkö seksikkäimmän mallisia kimallemekkoja? Muista käydä tasaisin väliajoin katsomassa meillä uutuudet sekä naisten vaatteiden alennetut hinnat, jotta pysyt aina ajan tasalla viimeisimmistä vaatetrendeistä.\nGlittermekot -Osta täältä kimaltelevat mekot netistä uuteen vuoteen.\nMeiltä hankit kimaltavat juhlamekot edullisesti netistä. Laajasta valikoimastamme löydät kimaltavat juhlamekot, glittermekot uuden vuoden juhliin tai muihin ainutlaatuisiin tilanteisiin. Aina nopea toimitus sekä vaihto- ja palautusoikeus, kun ostat vaatteet meiltä netistä. Toimitamme tuotteet 2-4 arkipäivässä. Tarjoamme kimalle- ja juhlavaatteet edullisesti. Säihky siis uudenvuoden aattona Toplady.fi:n kimallemekossa.


raakaruoka | McFatigue\ndetox, luontaishoito, raakaruoka, ruoka\nKuka lähtee mukaan? Pientä detoxia pitäisi saada tehtyä, eli jätän valkoisen sokerin ja vehnän kokonaan kuukaudeksi. Samalla karsin lisäaineita mahdollisimman vähään (kokonaan lienee mahdoton tässä tilanteessa). Tavoite olisi saada mömmöjä pois kehosta, koska ne haittaa solujen uusiutumisprosessia ja paranemisprosessia. Varsinkin, kun mulla on tämä unettomuus niin pahaa, että keho ei nytkään ole kolmeen yöhön päässyt uusiutumaan kunnolla. Jospa ruokavalio toisi hieman apua? Isoimmat haasteet on mun valtava energiantarve ja se etten kykene tekemään ruokaa energiatasojen vuoksi. Pelkällä mehupaastolla menisin luultavasti vain huonompaan kuntoon, siispä etsin itselleni sen sopivan keinon puhdistaa kehoa.\nVehnäleipä -> gluteeniton leipä\nRuokakerma -> kookosmaito\nMaitosuklaa -> raakasuklaa, luomu tummasuklaa, raakapatukat\nLeivonnaiset -> raakakakut\nMehut/juomat -> sitruunavesi, vehnänorasvesi\nAion ottaa aamuin ja illoin shottilasillisen CocoVin vehnänorasjauhetta veteen sekoitettuna. Vehnänoras on lehtivihreän ansiosta todella puhdistavaa ja virkeyttävää. Se sisältää paljon aminohappoja kuten tyrosiini (erityisen tärkeä CFS-potilaalle), ja A-, K-, C- ja B-vitamiineja. Lisäksi aion napsia spirulina -levää. Kuitenkaan esim. A-vitamiinia ei tule saada liikaa, sillä se lisää hiustenlähtöä. Minulla on irronnut jälleen tavallaista enemmän (kuitenkin alle 100 päivässä=normaalia) jo kuukauden ajan. Jospa kehonpuhdistus auttaisi siihenkin. Hiukseni ovat muuten hyvässä kunnossa, mutta koska niitä irtoaa edelleen säännöllisin väliajoin, se on merkki siitä että kaikki kehossa ei ole hyvin.\nVoi olla että mun lisäaineeton lokakuu jatkuu marraskuulle, koska muutoksia on tapahtumassa lähiaikoina ja energiat menee vähän toisaalle. Viime postauksessa kerroin että kävin asuntonäytössä. Muutan siis takaisin Lahteen, omaan vuokra-asuntoon! En ole surullinen että tässä kävi näin, itseasiassa mulla oli semmoinen tunne koko ajan että muutto tapahtui liian aikaisin ja hätiköidysti. Hyvillä mielin pääsen pian omaan pikku kaksioon Lahden keskustaan. Perhe auttaa ruoka-asioissa, enkä joudu oman onneni nojaan. Voipi olla, että jossain kohtaa tarvitsen henkilökohtaisen avustajan joka hoitaa arkisia asioita kuten kaupassakäynti, ruoanlaitto, siivous..tällä tavalla sitä elämänlaatua saisi kohennettua, että mulla jää energiaa sellaisiin juttuihin mistä nautin, kuten blogin pitäminen.\nTavoite olisi muuten vääntää elämäni ensimmäinen raakakku lokakuun aikana. Jännää.


suolakylpy - arvostelun kohteena Pedra Lume Salt Crater, Sal, Kap Verde - Tripadvisor\nNähtävää ja koettavaa Salissa\nKaikki Salin hotellit\nViime hetken hotelleja Salissa\nSal – motellit\nLuokan Sal lomakohteet\nSalin romanttiset hotellit\n5 tähden hotellit kohteessa Sal\n4 tähden hotellit kohteessa Sal\n3 tähden hotellit kohteessa Sal\nSalin hotellit: Meliá\nSalin hotellit: RIU Hotels & Resorts\nSalin hotellit, joissa on uima-allas\nSalin hotellit, joissa on maksuton pysäköinti\nSal: Suositut luokat\nHotellit lähellä paikkaa Pedra Lume Salt Crater\nHotellit lähellä paikkaa Praia de Santa Maria\nHotellit lähellä paikkaa Buracona - Olho Azul\nHotellit lähellä paikkaa Viveiro, Botanical Garden & Zoo di Terra\nHotellit lähellä paikkaa Funana Casa da Cultura\nHotellit lähellä paikkaa Ponta Preta Beach\nHotellit lähellä paikkaa (SID) Amílcar Cabralin kansainvälinen lentoasema\nHotellit lähellä paikkaa (BVC) Rabil Airport\nKaikki nähtävä ja koettava kohteessa Sal\nKaikki nähtävä ja koettava lähellä kohdetta Pedra Lume Salt Crater\nNähtävyydet ja maamerkit kohteessa Sal\nPyhät paikat ja uskonnolliset kohteet kohteessa Sal\nHistorialliset paikat kohteessa Sal\nLaiturit ja rantakadut kohteessa Sal\nKiinnostavat kohteet ja maamerkit kohteessa Sal\nKirkot ja katedraalit kohteessa Sal\nUlkoilma-aktiviteetit kohteessa Sal\nUrheiluleirit ja kuntoutus kohteessa Sal\nVeneretket kohteessa Sal\nVesiurheilu kohteessa Sal\nVenevuokraamot kohteessa Sal\nKajakki- ja kanoottimelonta kohteessa Sal\nKoskenlasku ja kumirengaskellunta kohteessa Sal\nLaitesukellus ja snorklaus kohteessa Sal\nSukellusveneretket kohteessa Sal\nVesihiihto ja vesiskootteriajelu kohteessa Sal\nPyöräilyretket kohteessa Sal\nKiipeilyretket kohteessa Sal\nYmpäristöretket kohteessa Sal\nKalastusveneet ja -retket kohteessa Sal\nMuut ulkoilma-aktiviteetit kohteessa Sal\nSUP-lautailu kohteessa Sal\nRetket kohteessa Sal\nRuokaretket kohteessa Sal\nViiniretket ja -maistiaiset kohteessa Sal\nYksityiskierrokset kohteessa Sal\nOmatoimiretket ja vuokraamot kohteessa Sal\nBaari-, klubi- ja pubikierrokset kohteessa Sal\nVeneretket ja vesiurheilu kohteessa Sal\nDelfiini- ja valasretket kohteessa Sal\nPikaveneretket kohteessa Sal\nHaisukellus kohteessa Sal\nSurffaus, purje- ja leijalautailu kohteessa Sal\nKulkuneuvot kohteessa Sal\nTaksit ja tilausajot kohteessa Sal\nShoppailu kohteessa Sal\nTaidegalleriat kohteessa Sal\nLahjatavara- ja erikoiskaupat kohteessa Sal\nMaalaismarkkinat kohteessa Sal\nShoppailuretket kohteessa Sal\nLuonto ja puistot kohteessa Sal\nRannat kohteessa Sal\nAavikot kohteessa Sal\nPuutarhat kohteessa Sal\nVuoret kohteessa Sal\nLuonto- ja villieläinalueet kohteessa Sal\nVesistöt kohteessa Sal\nKylpylät ja hyvinvointi kohteessa Sal\nKylpylät kohteessa Sal\nJooga ja pilates kohteessa Sal\nYöelämä kohteessa Sal\nBaarit ja klubit kohteessa Sal\nBluesklubit ja -baarit kohteessa Sal\nJazzklubit ja -baarit kohteessa Sal\nTanssiklubit ja diskot kohteessa Sal\nRuoka ja juoma kohteessa Sal\nOlutmaistiaiset ja -retket kohteessa Sal\nKahvi- ja teeretket kohteessa Sal\nKokkauskurssit kohteessa Sal\nTislaamoretket kohteessa Sal\nKurssit ja työpajat kohteessa Sal\nLuennot ja työpajat kohteessa Sal\nMaalaus- ja keramiikka-ateljeet kohteessa Sal\nHauskanpito ja pelit kohteessa Sal\nKasinot kohteessa Sal\nPeli- ja viihdekeskukset kohteessa Sal\nUrheilukeskukset kohteessa Sal\nMuu hauskanpito ja pelit kohteessa Sal\nMuseot kohteessa Sal\nHistorialliset museot kohteessa Sal\nKonsertit ja esitykset kohteessa Sal\nKasinot ja uhkapelit kohteessa Sal\nVesi- ja huvipuistot kohteessa Sal\nVesipuistot kohteessa Sal\nUsein haettu kohteessa Sal\nsuolakylpy - Pedra Lume Salt Crater\nSal – Näe ja koe\nSal: näe ja koe – sijalla 5/31\nSuolalammessa uiminen oli mukava kokemus. Sisäänpääsymaksu oli 5€. Tulimme vuokra-autolla ja... lue lisää\n“järven pohja oli lämmin,jos sai jalat maahan!”\nitse paikka ja järvi kokemuksen arvoinen.miinuksena turistimainen käynti.oli kiva nähdä paikalla... lue lisää\nLue kaikki 1 729 arvostelua\nArvostelu: Pedra Lume Salt Crater\nPaikkana tämä oli jännittävä. Sisälle kraateriin kuljettiin kiveen hakatun luolan kautta. Pukuhuone oli, mutta me riisuuduimme vasta suolajärven rannalla, koska pukuhuoneeseen ei kuitenkaan voi jättää laukkuja. Omana ajankohtanamme väkeä oli vain vähän, joten riisuutuminen ei ollut hankalaa eikä pukeminen sitten jälkeenpäinkään. Itse järveen oli turhan vaikea mennä, koka pohja oli todella kivikkoinen. Varovainen sai olla. Kelluminen sitä vastoin oli aivan huikeaa. Suihku oli, mutta se oli maksulinen. 10 sekunttia maksoi muistaakseni euron. Jätimme suihkun väliin. Paikalla on kahvila ja vessat. Kannattaa käydä.\nKysy kaverilta MarjoL157 yrityksestä Pedra Lume Salt Crater\nKiitä käyttäjää MarjoL157\nNäytä kaikki 1 729 arvostelua\nArvostelut (1 729)\n1 729 tulosta\nErittäin hyvä 740\n1–6/1 729 arvostelua\nSuolalammessa uiminen oli mukava kokemus. Sisäänpääsymaksu oli 5€. Tulimme vuokra-autolla ja parkeeraus oli ilmaista. Käydessämme ei ollut juurikaan muita ja sai rauhassa pulikoida. Ainoana miinuksena maksulliset suihkut.\nKysy kaverilta Aivankujalla yrityksestä Pedra Lume Salt Crater\nKiitä käyttäjää Aivankujalla\njärven pohja oli lämmin,jos sai jalat maahan!\nitse paikka ja järvi kokemuksen arvoinen.miinuksena turistimainen käynti.oli kiva nähdä paikalla myös "ei turisteja".\nKysy kaverilta turkoosimeri yrityksestä Pedra Lume Salt Crater\nKiitä käyttäjää turkoosimeri\nKellunta suola-altaassa on ainulaatuinen kokemus eli ehdottomasti uimapuku tälle retkelle mukaan - tai mieluiten vaatteiden alle sillä pukuhuoneet ovat alkeelliset. Paikalta saa myös ostaa kylpy- ja ruokasuolaa, vaikka tuliaiseksi.\nKysy kaverilta KatiMS yrityksestä Pedra Lume Salt Crater\nKiitä käyttäjää KatiMS\nAurinkoinen kraateri jossa on lampi johon voi heittäytyä kelluskelemaan sekä muita suola-altaita. Veikeä kokemus, kun ei pysty uimaan kun jalat tulevat pintaa. Tämän jälkeen tietää miltä ongen kohosta tuntuu.\nAlueelta löytyy myös kahvila josta saa juomia. Ainakaan yksityisille matkailijoille ei ollut ruokaa tarjolla. Kahvilaan kun maksaa 1euron pääsee pikasuihkuun. Suihku tekeekin poikaa, koska iholle jää selkeä suolakerros veden kuivettua iholta.\nKysy kaverilta Tuulia K yrityksestä Pedra Lume Salt Crater\nKiitä käyttäjää Tuulia K\nVanha lähes käytöstä poistettu suolakaivos, jossa voi käydä kellumassa suolaisessa vedessä. Vesi kylmää ja paikassa ei oikeastaan mitään muuta nähtävää.\nEpäsiistit vessat, pukukopit alueen ravintolan yhteydessä. Suihkut myös ravintolan myymä palvelu, maksaa 1 €.\n5€ euron sisäänpääsymaksun väärtti. Mutta ei kannata maksaa montaa kymppiä retkestä tähän kohteeseen.\nKysy kaverilta Hurrmurr yrityksestä Pedra Lume Salt Crater


Hearthstone laajenee pian Descent of Dragons -lisäosalla – IS esittelee uuden lohikäärmekortin Nithoggin - Esports - Ilta-Sanomat\nHearthstone laajenee: IS esittelee uuden lohikäärmekortin\nHearthstonen pian julkaistavan lisäosan keskiössä ovat lohikäärmeet.\nJulkaistu: 29.11. 14:00\nDigitaalinen korttipeli Hearthstone laajenee 10. joulukuuta 135 uudella kortilla, joista IS esittelee nyt yhden.\nHearthstone-korttipeli laajenee 10. joulukuuta ilmestyvällä Descent of Dragons -lisäosalla, joka tuo peliin 135 uutta korttia. Descent of Dragonsin teema on nimensä mukaisesti lohikäärmeet.\nLisäosan keskiössä on lohikäärmeistä suurin, Galakrond, joka tuodaan peliin viitenä sankarikorttina. Uusi Invoke-avainsana tukee suoraan Galakrondia. Pelaajat saavat automaattisesti Galakrondin kaikki viisi versiota, kun he kirjautuvat lisäosan julkaisun jälkeen peliin ennen maaliskuun loppua.\nAlkuvuodesta Rise of Shadows -lisäosalla alkanut tarinapohjainen kerronta päättyy nyt julkaistavaan lisäosaan.\nLue lisää: Tällainen on huippusuosittu Hearthstone: Ilmainen yksinpeli, satoja kortteja, arpaonnea...\nIlta-Sanomat on saanut esiteltäväksi yhden Shamaanin uusista korteista: Nithoggin. Kuusi manapistettä maksavalla lohikäärmekortilla on viisi elämäpistettä ja se tekee vahinkoa myös viiden pisteen edestä.\nNithogg tuo hetkeksi turvaa omalle sankarille, mutta harvemmin sitä kannattaa käyttää tappiolla ollessa.\nNithoggia käyttäessä se luo pelilaudalle lohikäärmeen lisäksi kaksi munaa (0/3-tilastoilla), jotka seuraavalla vuorolla kuoriutuvat 4–4-vahvuisiksi Drake-lohikäärmeiksi. Rush-avainsanan vuoksi kuoriutuneet lohikäärmeet saavat iskeä vielä samalla vuorolla vastustajan kätyreitä, mutta ei sankaria.\nKorttia on hyvä käyttää johtoasemassa, mutta takaa-ajajana siitä ei ole oikein iloa. Kahden munan yleisidea on saada vastustaja iskemään niihin oman sankarin sijaan. Nithogg toimii hyvin yhdessä esimerkiksi Bloodlustin ja Vessinan kanssa.


Rahapolitiikka finanssikriisin jälkeen - Image-blogit\n2.6.2011 by rahajatalous |\nGlobaalin finanssikriisin seurauksena keskuspankkitoiminta on saanut osakseen tavallista enemmän huomiota. Rahoitusmarkkinoiden luottamuksen totaalinen romahdus vuoden 2008 lopulla pakotti keskuspankit ympäri maailmaa ottamaan käyttöön uudenlaisia rahapoliittisia välineitä, joiden avulla subprime -kriisistä ja Lehman Brothersin konkurssista syntynyttä valtavaa ongelmavyyhteä lähdettiin purkamaan.\nJulkisuudessa alettiin puhua niin kutsutusta määrällisestä helpottamisesta, jolla viitattiin keskuspankkien kasvaviin taseisiin. Useat valtavirtaisesta taloustieteellisestä ajattelusta ammentavat talouden kommentaattorit julistivat kasvavan keskuspankkirahan määrän johtavan väistämättä hyperinflaatioon, kunhan vaan rahan luonnin kerroinvaikutus tekisi tehtävänsä ja liikepankkien suorittama luotonlaajennus pääsisi käyntiin.\nHyperinflaatiota ei kuitenkaan syntynyt eikä liikepankkien luoman talletusrahan määrä lähtenyt eksponentiaaliseen kasvuun. Tämä ei luonnollisestikaan tullut yllätyksenä keskuspankeille, jotka tietävät varsin hyvin rahakerrointeorian paikkaansa pitämättömäksi. Koska taloustieteen laitoksilla ympäri maailmaa tätä teoriaa kuitenkin opetetaan opiskelijoille totuutena keskuspankkien toiminnasta ja rahan luonnista, on teorialla edelleen merkittävä vaikutus taloudellisten toimijoiden ajatteluun. Siksi keskuspankkien onkin ollut käytävä jatkuvasti mediakamppailua vallitsevia ajatusmalleja vastaan ja väännettävä rautalangasta, etteivät käyttöönotetut rahapoliittiset toimet tule aiheuttamaan hyperinflaatiota, vaikka valtaosa yrittäjistä, sijoittajista ja palkansaajista niin saattaa uskoa.\nKuinka keskuspankki toteuttaa rahapolitiikkaa?\nNykymuotoisessa kelluvien valuuttakurssien järjestelmässä keskuspankkien rahapolitiikan välineistö on hyvin erilainen verrattuna kiinteiden valuuttakurssien järjestelmään. Tämä havaittiin myös Suomessa 1990-luvun vaihteessa, kun markka asetettiin vaikeassa taloudellisessa tilanteessa kellumaan. Kelluvat valuuttakurssit antavat keskuspankille huomattavasti enemmän pelivaraa ja käytännössä keskuspankki voi vaikuttaa rahamarkkinoiden tilaan kahta kautta.\nEnsiksikin keskuspankilla on valta määrittää keskuspankkirahan hinta eksogeenisesti, kun valuutan ulkoinen arvo saa määräytyä vapaasti markkinoilla. Toiseksi keskuspankki voi säädellä itsenäisesti keskuspankkirahan tarjontaa ja siten reservien määrää taloudessa. Jos maksuvalmiusjärjestelmän sulava toiminta vaatii keskuspankkirahan liikkeellelaskua, voi keskuspankki vastata liikepankkien osoittamaan kysyntään vaikuttamatta samalla merkittävästi ohjauskoron tasoon.\nSamaa ohjauskorkoa voidaan siis ylläpitää keskuspankkirahan määrän lisääntyessä tai vähentyessä. Keskuspankkirahan tarjonnan kasvattaminen ainoastaan siirtää toteutunutta yli yön -korkoa lähemmäksi keskuspankin määrittelemän korkokäytävän alarajaa eli pankin päivätalletuskorkoa ja vähentäminen lähemmäs korkokäytävän ylärajaa eli keskuspankin maksuvalmiuskorkoa.\nTämä koron ja keskuspankkirahan tarjonnan irtikytkentä on modernin rahapolitiikan keskeisiä ilmiöitä, jonka ymmärtäminen on edelleen vaillinaista sekä taloustieteilijöiden että talouden kommentaattoreiden keskuudessa. Keskuspankkitoiminnan perusteiden ymmärtämättömyyden vuoksi viimeaikoina harjoitettu rahapolitiikka on asetettu useaan otteeseen kyseenalaiseksi. Keskuspankkiirit ovatkin joutuneet puolustamaan harjoitettua politiikkaa julkisesti erilaisilla foorumeilla. Esimerkiksi keskuspankin varajohtaja Vítor Constâncion vuoden alussa pitämässä esitelmässä EKP:n rahapolitiikan perusteita tuodaan esille hyvin yksityiskohtaisesti.\nPortugalilaisen keskuspankkiirin keskeisenä viestinä on, ettei keskuspankkien ja tässä tapauksessa erityisesti Euroopan keskuspankin suorittama määrällinen helpottaminen, eli keskuspankkirahan tarjonnan lisääminen aiheuta välttämättä inflaatiota. Lisäksi Constâncion haluaa tehdä selväksi, ettei keskuspankkitoimintaa tule analysoida rahakerrointeorian avulla. Pankkien velanluonti ei näet ole riippuvaista keskuspankkirahan tarjonnasta, vaan lainojen kysynnästä sekä pankkien voitto-odotuksista. Molemmat näistä tekijöistä puolestaan riippuvat ohjauskoron ja sen pohjalta määräytyvien markkinakorkojen tasosta sekä yleisestä taloudellisesta tilanteesta ja ilmapiiristä.\nConstâncio esittää väitteidensä tueksi keskuspankkirahan sekä yleisön käytössä olevan rahan määrän kasvua kuvaavat kuviot sekä euroalueelta että Yhdysvalloista. Molemmista havaitaan, ettei keskuspankkirahan tarjonnan lisääminen ole vaikuttanut mitenkään velkarahan määrän kasvuun (kuvio 1). Tämä asettaa ainakin vahvan epäilyksen kerroinvaikutuksen olemassaololle, jos ei kumoa rahakerrointeoriaa kokonaan.\nKuvio 1. Keskuspankkirahan ja talletusrahan määrän välinen yhteys euroalueella ja Yhdysvalloissa vuosina 2007-2011\nKuten edellä on esitetty, voidaan keskuspankkirahan tarjonnan lisäämisen sen sijaan odottaa vaikuttavan keskuspankin yli yön -korkoon negatiivisesti kasvavan keskuspankkirahan määrän painaessa ohjauskorkoa lähemmäksi keskuspankin määrittelemää talletuskorkoa, eli sitä korkoa, jota keskuspankki maksaa liikepankeille reserveistä. Constâncion esittämä kuvio Euroopan keskuspankin yli yön -korkon kehityksestä vahvistaa arvelumme oikeaksi (kuvio 2).\nKuvio 2. Euroopan keskuspankin yli yön -korko vuosina 2007-2011\nNäyttää siis kiistatta siltä, että keskuspankkien mahdollisuudet turvata rahajärjestelmän ja rahoitusmarkkinoiden toiminta vaikeidenkin kriisien aikana ovat erittäin hyvät. Viimekätisenä lainaajana ja valuutan liikkeellelaskijana keskuspankki voi säädellä yhtä aikaa sekä keskuspankkirahan määrää että hintaa taloudessa. Kun talouden epävarmuus kasvaa ja liikepankkien luottamus toisiaan kohtaan vähenee, voi keskuspankki aina vahvistaa rooliaan lainaajana ja turvata järjestelmän maksuvalmiuden.\nKeskuspankkirahan lisäämisestä ei myöskään seuraa automaattisesti käsistä karkaavaa inflaatiota, sillä keskuspankkirahan määrän ja liikepankkien velanluonnin välinen yhteys ei ole empiirisesti pätevä.\nKeskuspankki, funktionaalinen rahoitus ja eurokriisi\nMonesti funktionaalista rahoitusta eli julkisen talouden alijäämien rahoittamista suorin keskuspankkilainoin on pidetty turmiollisena juuri rahakerrointeoriasta johdetun inflaatiopelon vuoksi. Jos keskuspankkirahan määrä taloudessa lisääntyy julkisen kulutuksen keskuspankkirahoituksen vuoksi, nähdään tämän johtavan nopeutuvaan luotonlaajennukseen ja sitä kautta inflaation kiihtymiseen. Koska rahakerrointa ei ole olemassa, tämä pelko voidaan sivuuttaa aiheettomana.\nKeskuspankkirahan lisääminen talouteen ei siis tuota inflaatiopainetta valtavirtaisen taloustieteen esittämällä tavalla. Jos pankit eivät myönnä lainoja tai julkinen valta ei lisää kulutustaan, ei keskuspankkirahan lisäämisellä ole minkäänlaisia reaalitaloudellisia vaikutuksia. Tästä syystä esimerkiksi Kreikan ja Portugalin valtioiden budjettialijäämien suora keskuspankkirahoitus ei aiheuttaisi inflaatiopaineita muualla eurotaloudessa muuten kuin julkisesta kulutuksesta seuraavan kokonaiskysynnän kasvun kautta.\nEuroopan keskuspankilla onkin hyvin vähän järjellisiä syitä olla auttamatta pulassa olevia valtioita. Valitettavasti organisaation toimintaa ohjataan tällä hetkellä ensisijaisesti tunteella.\n2.6.2011 at 20:01\nTuon taas keskusteluun Richard Wernerin, koska hän lienee termin ”kvantitatiivinen helpotus” lanseeraaja.\nMikäli olen ymmärtänyt oikein, hän ei tarkoittanut sillä alunperin pankkien reservien kasvattamista, mutta Japanin keskuspankki adoptoi termin siihen käyttöön.\nWernerin visio oli saada BKT:n nousuun tähtääviä transaktioita, toisin sanoen pankkeja rahallistamaan velkasuhteita. Koska yleisö ei ole halukas ottamaan lainaa, täytyisi valtion rahoittaa kulutuksensa lainaamalla pankeilta. Tämä tarkoittaa, että valtio luopuisi velkakirjojen kanssa pelleilystä. Tällöin valtion kulutus ei tapahtuisi keskuspankkirahalla, eikä se olisi luottoluokittajien armoilla.\nWernerin mukaan pankit ovat kuitenkin alilainattuja ja niiden reservit ovat pullollaan, joten mitään ongelmia pääomavaatimusten suhteen ei tulisi.\n3.6.2011 at 08:33\nNyt on myönnettävä, että en ainakaan itse ihan tavoita tätä ideaa. Jos valtio lainaa yksityisiltä pankeilta, johtaa se tässä nykyjärjestelmässä automaattisesti velkakirjan myyntiin. Ehkä voit hiukan tarkentaa, mistä on kyse?\n3.6.2011 at 07:06\nJoo järkee ois painaa seteleitä joila kreikka seleviytys. Mut yks homma tuli mieleen. Rahan määrän pitäisi karvattaa inflaatiota, te olette osoittaneet ettei näin ole reaalitaloudessa. Kuinkas sitten virtuaalisessa?\n– Raaka-aineiden odotusarvot\nNykyisinhän raha pakenee sijoituksiin normaali taloudesta. Eikä tietenkään oikeisiin teollisiin tai infra investointeihin vaan keinottelumarkkinoille.\n3.6.2011 at 08:41\nHyvä pointti, Auvo. On kuitenkin niin, että jo nykytilanteessa yksityiset pankit voivat luoda lähes rajattomasti velkarahaa, jolla erilaisia arvopapereita ostetaan. Kun yksityiset pankit ovat luoneet asiakkailleen talletusvarallisuutta, hankkivat ne jälkikäteisesti tarvittavan keskuspankkirahan. Keskuspankit ovat sitoutuneet tyydyttämään yksityisen pankkisektorin likviditeettitarpeen, joten keskuspankkirahan puute ei ole käytännössä koskaan ongelma yksityisessä pankkijärjestelmässä.\nNäin ollen olemme jo nyt tilanteessa, jossa esimerkiksi arvopaperikauppoja rajoittavat lähinnä odotukset tulevaisuuden kurssikehityksestä. Rahan tarjonta ei siis nytkään aseta rajoitteita arvopaperikaupalle. Niinpä esimerkiksi erilaiset transaktioverot tai esimerkiksi niin sanottu voting bond -järjestelmä olisivat se tapa, jolla rahoitusmarkkinaspekulaatioon voitaisiin puuttua.\n6.6.2011 at 06:24\nMäärällisen helpottamisen voidaan nähdä vaikuttaneen arvopapereiden hintaan myös suoraan, sillä esimerkiksi FED osti itselleen merkittävän osan MBS-johdannaisista lisäten tällä tavalla niiden kysyntää markkinoilla. Näin FED toimi rahoitusmarkkinoilla, kuten valtio toimii reaalitaloudessa eli se kulutti julkisen sektorin luomaa ja liikkeellelaskemaa valuuttaa hankkiessaan arvopapereita markkinoilta.\nKuten tässä artikkelissa on osoitettu, liittyy keskuspankin toimista syntynyt inflatorinen vaikutus rahoitusmarkkinoilla pelkästään kysynnän lisääntymiseen. Tästä huomaamme jälleen, ettei raha kulkeudu koskaan talouteen ilman kulutusta.\n3.6.2011 at 09:16\nTässä on linkki Wernerin kirjoitukseen, jossa hän käsittelee pinnallisesti aihetta. Tekstistä löytyy myös linkki laajempaan kirjoitukseen, mutta se on FT:n maksullisien palvelujen takana.\nOudoltahan tuo kuulostaa, mutta tarkoittaisikohan hän esim. terveyskeskusten ym. hakevan toimintaansa lainaa suoraan pankeista (tavallaan yrityslainoja, valtion ”yrityksille”)?\nPointti hänellä kuitenkin oli laajentaa laajaa raha-aggregaattia, eikä reservejä.\nToivottavasti tuosta kirjoituksesta saa jotain irti, koska en oikein itsekään täysin hahmota Wernerin ideaa.\n6.6.2011 at 08:53\nLuin tuon artikkelin enkä aivan vakuuttunut siitä. Werner ilmeisesti tarkoittaa, että valtion kannattaisi rahoittaa toimintansa lainaamalla ”rahaa” yksityisistä pankeista. Juuri tässä tulemme ehkä keskeisimpään seikkaan, jota olemme yrittäneet kirjoituksissamme valottaa: valtio ottaa vastaan maksuja vain omassa valuutassaan. Valtiolle ei voida siirtää yksityisten pankkien luomia talletuksia (nk. pankkirahaa). Tämän vuoksi tuo Wernerin ehdotus on nähdäkseni operationaalisesti mahdoton.\nSinällään Werner on mielestäni oikeassa siinä, että määrällinen helpottaminen ei ole kovin menestyksekästä politiikkaa. Tämä johtuu juuri siitä, mistä Jussi kirjoitti tässä artikkelissa. Mitään rahakerrointa ei ole olemassakaan, joten reservien syytäminen pankkeihin ei yleensä lisää luotonantoa. Ylipäänsä ongelma on siinä, että yksityistä sektoria on vaikea pakottaa tekemään mitään markkinatalousjärjestelmässä. Tämän vuoksi vajaakapasitettiin on vastattava valtion kysynnänsäätelyllä.\nEli tärkeintä on se, että taantumassa valtion lisää kokonaiskulutusta. Kaikki muu on kohinaa.\n3.6.2011 at 09:50\nTässä vielä toinen Wernerin kirjoitus FT:ssä.\nSir, Andrew Ward and David Oakley produced an excellent article on Sweden’s negative policy rate imposed by the Riksbank (“Central banks keep close eye on Swedish negative rates move”, August 28). I have one correction and one comment. Sweden is not the first country to do so. Switzerland was first, when its central bank reduced interbank rates into negative territory in early 1979. The Japanese overnight call market also temporarily recorded negative rates in January and June 2003. However, their points about the effectiveness of “quantitative easing” are valid.\nIronically, when I first coined the expression “quantitative easing” (Nikkei, September 2 1995), I introduced it to warn against the monetarist prescription to increase bank reserves or high-powered money, and to describe a likely more successful monetary policy when banks are too risk-averse. Unfortunately, the Bank of Japan in 2001 chose to use my expression to describe its standard (and flawed) policy of increasing bank reserves. The true meaning of my phrase is to increase net credit creation. This can be done in four ways: by increasing bank credit, by increasing trade credit, by increasing central bank credit, and by increasing credit created by the government.\nSo far, the Bank of England has not moved much beyond the Bank of Japan’s policy of merely increasing bank reserves (a part of high powered money). This, however, does not necessarily lead to greater credit creation and hence is likely to fail. Central bank and bank credit can be expanded most swiftly by stopping the issuance of gilts and getting the government to borrow its existing public sector borrowing requirement from the banks and the central bank.\nTrade credit can be expanded by issuing central bank guarantees on bills of trade and stepping up their re-discounting. Government credit can be created by issuing government money – as was practice in England for centuries, when the government issued wooden tally sticks that were acceptable in payment of taxes. The practice lasted until 1826.\nCentre for Banking, Finance and Sustainable Development,


Äkillisen rakennemuutoksen hoitokeinot käynnistyvät ripeästi... - Valtioneuvosto\nÄkillisen rakennemuutoksen hoitokeinot käynnistyvät ripeästi Myllykoskella\nLehdistötiedote • Marras 03, 2011 20:19 EET\nValtiovalta reagoi ripeästi Myllykosken rakennemuutokseen. Irtisanotuille tarjotaan yksilöllisiä muutosturvapalveluja. UPM:n ja Kouvolan kaupungin kanssa haetaan yhteistyössä korvaavia työpaikkoja.\nYt-neuvottelujen päätyttyä UPM on ilmoittanut sulkevansa Myllykosken paperitehtaan. Irtisanottavien määrä paperitehtaalla 371 henkilöä ja muista toiminnoista x21 henkilöä. Lisäksi tehtaan sulkemisella arvioidaan olevan työpaikkavaikutuksia muissa yrityksissä.\nÄkillisen rakennemuutoksen hoidosta eri puolilla maata saatujen kokemusten mukaan pyritään rakennemuutosten hoitotoimenpiteet käynnistämään mahdollisimman ripeästi. Kaikkien edun mukaista on välttää rakennemuutosten muuntuminen työttömyydeksi ja pitkäaikaistyöttömyydeksi. Hallitusohjelman mukaisesti lähtökohtana on mahdollisimman ennakoiva rakennemuutoksen hoito.\nYrittäjyyden aloittaminen on aikaisempien kokemusten mukaan merkittävä mahdollisuus rakennemuutostilanteissa. Halukkaiden käytettävissä on työhallinnon starttiraha sekä Finnveran pienlaina ja naisyrittäjyyslaina. Yrittäjyyden aloittamisen apuna ovat myös Kouvolan seudun uusyrityspalvelut sekä UPM:n tarjoama uudelleen mitoitettu starttiraha. Voikkaalle perustetaan pääosin UPM:n rahoituksella Protomo yrityshautomo.\nTE-toimiston muutosturvapalvelut työntekijöille käynnistyivät jo syyskuussa. Palvelupisteessä on asioinut jo noin 100 henkilöä. Tavoitteena on tukea irtisanottavien siirtymistä työstä työhön joko suoraan tai koulutuksen tai yrittäjyyden kautta. Muutosturvatoimenpiteitä varten on varattu riittävä rahoitus.\nPöyry etsii uusia toimijoita Myllykoskelle\nUPM:n ja Kouvolan kaupungin kanssa on käynnistetty hanke, jossa etsitään korvaavia työpaikkoja Kouvolan seudulle. Ensisijaisena vaihtoehtona on etsiä Myllykoskelle yksi tai kaksi isoa toimijaa, jotka hyödyntäisivät tehdasalueen valmista infrastruktuuria.\nMyllykoskella on tarjolla hyviä toimitiloja, bioenergiaa, vettä ja puhdistuslaitoksia, hyvä alueellinen infrastruktuuri, logistisesti hyvä sijainti sekä runsaasti teolliseen työhön tottunutta työvoimaa. Hankkeen valmistelusta vastaa Pöyry Management Consulting Oy. Tällä hetkellä käydään neuvotteluja lukuisten suomalaisten ja kansainvälisten eri toimialoilla toimivien yritysten kanssa.\nVoikkaan ja StoraEnson Anjalankosken rakennemuutosten vuoksi Kouvolan seutu oli äkillisen rakennemuutoksen aluetta jo vuosina 2007-09 ja Myllykosken irtisanomisten vuoksi uudelleen vuosille 2011-12. UPM ja Kouvolan kaupunki ovat käynnistäneet Voikkaan jatkohoitohankeen, jossa Voikkaan tehdasaluetta pyritään kehittämään yrityspuistoperiaatteella. Tässä hankkeessa konsulttina on Vision Hunters Oy. Myllykosken hanketta ja Voikkaan jatkohoitoprojektia viedään läpi rinnakkain.\nelinkeinoministeri Jyri Häkämies, 010 606 3500\ntyöministeri Lauri Ihalainen, p.010 604 8000\njohtaja Anssi Paasivirta, TEM, p.0400 815 418\nkehitysjohtaja Jukka Mäkitalo, TEM, p., 050 526 3457


Solualueiden toisiaan vastaavien arvojen tulojen summan laskeminen TULOJEN.SUMMA-funktiolla - Excel\nSolualueiden toisiaan vastaavien arvojen tulojen summan laskeminen TULOJEN.SUMMA-funktiolla\nTULOJEN.SUMMA-funktio käyttää solualueita argumentteina (eli niinä kaavan osina, jotka saavat kaavan toimimaan). Se kertoo solualueiden kohteet ja laskee niiden tulot yhteen.\nVoit luoda kaavan esimerkin ostoslistasta kirjoittamalla soluun =TULOJEN.SUMMA(B2:B5;C2:C5) ja painamalla sitten Enter-näppäintä. Jokainen solu sarakkeessa B kerrotaan sitä vastaavalla solulla samalla rivillä sarakkeessa C. Tulokset lasketaan yhteen. Ostosten loppusumma on 21,60 $.\nSaat saman tuloksen kirjoittamalla pidemmän kaavan =B2*C2+B3*C3+B4*C4+B5*C5 ja painamalla Enter-näppäintä. Enterin painamisen jälkeen tulos on sama: $21,60. Solu B2 kerrotaan solulla C2 ja sen tulos lisätään tulokseen, joka saadaan kertomalla solu B3 solulla C3 ja niin edelleen. Jos rivejä on satoja (tai jopa tuhansia), TULOJEN.SUMMA‑funktion käyttäminen helpottaa työskentelyä huomattavasti.\nSarakkeiden tai rivien on oltava samanpituisia.\nJos solussa on luvun sijaan tekstiä, sitä käsitellään lukuna nolla.


Nahkainen iPhone X suojakotelo\nJopa vain 49,00 €\nTästä nahkaisesta iPhone X suojasta puhelin on helppo saada esiin sen pohjassa olevan aukon ansiosta. Aukko osoittautuu käytännölliseksi myös, jos haluat liittää puhelimen laturiin ottamatta sitä pois suojastaan. Mikrokuituinen sisäpinta suojaa puhelimen pintaa ja iPhone X suoja on personoitavissa tarttumalla räätälöintimahdollisuuksiin: näyttävä langan väri, nimikirjainten kaiverrus, jne.\nKorkeintaan 4 merkkiä sallittu. (9mm) Olet syöttänyt merkkejä suurimman sallitun määrän. Poista %1 merkkiä jatkaaksesi.\nValitse sijainti Ylös keskelle Keskelle Alas keskelle 


Kysely: 30 prosenttia suomalaisista suojaa omaisuuttaan myrskyllä – vinkit varautumiseen | LähiTapiola\n14.6.2021 - Turvallisuus\nKun sääennusteessa povataan myrskyä, noin 30 prosenttia suomalaisista suojaa omaisuutensa välttääkseen vahinkoja, selviää LähiTapiolan Kantar TNS:llä teettämästä Arjen Katsaus -kyselystä. Suomalaiset menettävät kuitenkin myrskyissä omaisuuttaan, ja esimerkiksi vuonna 2020 LähiTapiolan kotivakuutusasiakkaille korvattiin lähes kuuden miljoonan euron edestä myrskyjen aiheuttamia omaisuusvahinkoja. Taajamissa omaisuusvahingot eivät kasva tyypillisesti yhtä suuriksi kuin maaseuduilla.\n– Kaikki helposti lentoon lähtevä kannattaa siirtää varastoon tai sisälle, kuten lasten lelut, kevyet keinut ja puutarhakalusteet. Tarvittaessa pihakalusteita voi kiinnittää tukevasti yhteen esimerkiksi köydellä tai kettingillä, kertoo korvauspäällikkö Jussi Korpelainen LähiTapiolasta.\nMaatilalla asuvista keskimääräistä selvästi useampi (47 %) suojaa omaisuuttaan myrskyn varalta. Kaupungeissa omaisuutta ei suojata yhtä paljon, ja esimerkiksi pääkaupunkiseudulla asuvista neljäsosa (25 %) tekee niin, taajaan asuttujen kuntien asukkaista selvästi suurempi osa (44 %). Joka kymmenes (11 %) ottaa yhteyttä läheisiinsä myrskyyn varautumiseksi.\n– Maaseudulla myrskyvahingot ovat tuttuja, sen vuoksi koviin tuuliin varaudutaan. Myrskyt katkovat myös sähköjä aika ajoin, joten sähkökatkon vaara etenkin harvaan asutuilla alueilla on mahdollinen. Pääkaupunkiseudulla etenkään kerrostalojen asukkailla ei ole niin paljon suojattavaa. Ainakin parvekelasit kannattaa pitää kiinni myrskyllä.\nPysy sisätiloissa, vältä liikkumista\nKun myrsky iskee, enemmistö suomalaisista kertoo silloin pysyttelevänsä sisätiloissa. Vastanneista 43 prosenttia välttelee myrskyllä liikenteessä olemista. Naisista suurempi osa (78 %) kuin miehistä (54 %) pyrkii pysymään myrskyllä suljettujen ovien takana. Naisista myös useampi (47 %) välttää lähtöä liikenteeseen, miehistä liikenteessä oloa välttelee 37 prosenttia vastaajista.\n– Jos on kova myrsky, ei ulos kannata mennä lainkaan, ellei ole aivan pakko. Turvallisinta on pysyä sisätiloissa.\nKun luvassa on erittäin kovaa sadetta ja riepottelevaa tuulta, kannattaa pyrkiä siirtämään matkantekoa tai ainakin jäädä odottamaan pahimman myrskyn laantumista. Jos täytyy lähteä johonkin, silloin turvallisinta on lähteä autolla tai julkisilla kulkuvälineillä.\n– Matkoihin kannattaa joka tapauksessa varata enemmän aikaa, sillä huonolla ajokelillä nopeutta on syytä laskea ja matka voi keskeytyä syystä tai toisesta. Ennen pitemmälle matkalle lähtöä kannattaa tarkistaa tuulilasinpyyhkijöiden kunto sekä renkaiden kulutuspinta ja ilmanpaine. Sateella kuluneella renkaalla vesiliirron uhka on suuri. Rankkasateella takasumuvalon käyttö on tarpeen, samoin normaalia pitempi turvaväli, sanoo LähiTapiolan liikenneturvallisuudesta vastaava johtaja Tapani Alaviiri.\nLähiTapiolan Arjen katsaus -kyselytutkimukseen vastasi 1027 suomalaista 15.–21.1.2021. He edustavat maan 15–74-vuotiasta väestöä, Ahvenanmaata lukuun ottamatta. Kyselyn toteutti Kantar TNS ja sen virhemarginaali on noin 3,1 prosenttiyksikköä.\nKun myrsky on tulossa, varaudu näin:\nSiirrä pihan kevyet puutarhakalusteet ja muut irralliset esineet, kuten aurinkovarjot ja lasten lelut varastoon tai kodin sisälle. Voit myös kiinnittää kalusteita kiinni johonkin tukevaan.\nSulje ovet ja ikkunat. Tarkista myös, että mahdolliset kattoikkunat ja parvekelasitukset ovat kiinni.\nPysyttele mahdollisuuksien mukaan sisätiloissa. Pidä myös eläimet sisällä myrskyn aikana.\nSiirrä ajoneuvot ja muu arvokas omaisuus autotalliin tai ainakin riittävän loitolle puista.\nJos mahdollista, käy tekemässä suojatoimia myös mökillä. Tarkista esimerkiksi, että veneen kiinnitykset laiturissa ovat kunnossa.\nHuolehdi, että sadevesikourut vetävät, eivätkä ole tukkeessa. Sadevedet pitäisi ohjata riittävän kauas rakennuksista.\n"Jos on kova myrsky, ei ulos kannata mennä lainkaan, ellei ole aivan pakko. Turvallisinta on pysyä sisätiloissa."\nNäin omistaja-asiakkaamme voivat vaikuttaa: 25 000 euron lahjoitus Turun seudun hyvinvoinnille!\n11.6.2021 | Yhteiskunta\nHuhti-toukokuussa paikallisen LähiTapiola Varsinais-Suomen omistaja-asiakkaat saivat äänestää suosikkikohdettaan kymmenen ehdokkaan joukosta yhteensä 25 000 euron LähiLahjoituksen saajiksi. Äänestyskohteet edustavat Turun talousalueella toimivia yleishyödyllisiä yhdistyksiä ja toimijoita yhteiskunnan eri osa-alueilta. Äänestystulosten perusteella 5000 euron lahjoituksen saavat: MLL Varsinais-Suomen piiri, Turun Pelastakaa Lapset, Operaatio Ruokakassi, Lounais-Suomen Syöpäyhdistys ja Operaatio Ainutlaatuinen Saaristomeri.


Studentum.fi auttaa sinua löytämään tietoa koulutuksista sekä niiden hakumenettelyistä. Studentum.fi-sivustolta löydät tietoa yliopistoista ja korkeakouluista, ammattikorkeakouluista, ammatillisesta koulutuksesta, lukioista ja erikoislukioista sekä kansanopistoista. Sivustollamme voit tutustua myös etäopiskeluvaihtoehtoihin, valmennuskursseihin, kielimatkoihin sekä opiskeluun ulkomailla. Studentum.fi-koulutussivustolta löytyy tällä hetkellä 2714 koulutusta. Kokeile hakukonettamme ja löydä koulutuksesi!


Demokraatti Raphael Warnock voitti toisen avoimista senaattorin paikoista Georgiassa – toisen äänestysparin tilanne on edelleen avoin - Maailma - Turun Sanomat\nDemokraatti Raphael Warnock voitti toisen avoimista senaattorin paikoista Georgiassa – toisen äänestysparin tilanne on edelleen avoin\nDemokraattipuoluetta edustava baptistipappi Raphael Warnock puhui kannattajilleen 4. tammikuuta Riverdalessa Georgiassa.\nVaaliuurnat sulkeutuivat Georgian osavaltiossa Yhdysvalloissa Suomen aikaan aamuyöllä. Äänistä on laskettu noin 98 prosenttia.\nPäivitetty 06.01. 09.55\nDemokraatti Raphael Warnock on voittanut toisen Georgian avoimista senaattorin paikoista. Warnockin on julistanut voittajaksi muun muassa yhdysvaltalainen televisiokanava CNN.\nKun äänistä on laskettu 98 prosenttia, Warnock johtaa prosenttiyksiköllä istuvaa republikaanisenaattoria Kelly Loeffleria.\nAikaisin keskiviikkona paikallista aikaa pitämässään puheessa Warnock oli jo luottavainen voitostaan.\n– Olen menossa senaattiin työskentelemään kaikkien georgialaisten hyväksi riippumatta siitä ketä äänestit näissä vaaleissa, Warnock sanoi uutistoimisto Reutersin mukaan.\nWarnockista tulee osavaltion ensimmäinen musta senaattori.\nWarnockin kanssa senaattorin paikasta kamppaillut Loeffler uskoi myöhään tiistaina, että tilanne voi vielä kääntyä.\n– Meillä on suuntana voitto ja pidämme siitä kiinni, Loeffler sanoi kannattajilleen osavaltion pääkaupungissa Atlantassa.\nToisen Georgian senaattorin paikka on vielä avoinna. Siitä kilpailevat istuva senaattori, republikaani David Perdue ja demokraatti, tutkiva toimittaja Jon Ossoff.\nTässä äänestyskamppailussa tilanne on äärimmäisen tasainen. Kun äänistä on laskettu 98 prosenttia, Ossoff johtaa 0,2 prosenttiyksiköllä. Ossoffilla on CNN:n seurannan mukaan lähes kymmenentuhatta ääntä enemmän kuin Perduella, mutta tilanne on edelleen avoin.\nIstuva senaattori republikaani Kelly Loeffler piti kampanjatilaisuuden maanantaina lentokentällä Georgiassa yhdessä Yhdysvaltain presidentin Donald Trumpin kanssa.\nBidenin presidenttikauden kannalta tärkeät vaalit\nGeorgian senaattorivaalien uusinnan panokset ovat kovat.\nVaalien lopputulos vaikuttaa pitkälti presidentiksi nousevan demokraattipuolueen Joe Bidenin mahdollisuuksiin ajaa läpi vaalilupauksiaan, koska lakialoitteiden pitää saada niin edustajainhuoneen kuin senaatin hyväksyntä. Myös monet presidentin nimitykset vaativat senaatin vahvistuksen.\nDemokraatit säilyttivät enemmistönsä edustajainhuoneessa marraskuun vaaleissa, joten senaatin kohtalo on ratkaiseva Bidenin ajaman politiikan kannalta.\nSaadakseen enemmistön itselleen demokraattien on voitettava Georgian molemmat senaattoripaikat. Tässä tapauksessa senaatin voimasuhde demokraattien ja republikaanien kesken olisi 50–50.\nTasatilanteessa ratkaiseva ääni on senaatin puheenjohtajana toimivalla varapresidentillä. Virkaan nousee 20. tammikuuta demokraattien Kamala Harris.\nVaalien tärkeydestä molemmille puolueille kertoo se, että Reutersin mukaan mainontaan on käytetty noin puoli miljardia dollaria marraskuun vaalien jälkeen. Ennen tiistain vaaleja mielipidetiedustelut kertoivat, että ehdokkaat ovat melko tasoissa.\nGeorgian senaattorivaalit menivät toiselle kierrokselle, kun kukaan ehdokkaista ei voittanut äänienemmistöä 3. marraskuun vaaleissa. Georgian osavaltion vaalilain mukaan voittajan pitää saada yli puolet äänistä. Jos näin ei käy, suoritetaan uusintavaalit.\nRepublikaanien ehdokkaat saivat marraskuun vaaleissa enemmän ääniä kuin demokraattiehdokkaat, mutta kumpikaan ei ylittänyt 50 prosentin rajaa.\nEdessä voi olla jälleen uusintalaskenta\nMarraskuun presidentinvaaleissa Georgian ääntenlaskenta kesti kolme päivää. Tiistain uusintavaaleissa äänten laskennassa voi käydä samalla tavalla, mikäli tulos on tasainen.\n– Kyseeseen voi tulla useampi päivä, sanoi Georgian ylimmän vaalivirkailijan Brad Raffenspergerin tiedottaja Walter Jones ennen vaaleja Reutersin mukaan.\nViivästys johtuu todennäköisesti postiäänistä, jotka saapuvat vasta vaalipäivänä. Virallinen tulos saadaan vasta muutaman päivän päästä, koska joitain ulkomailta tulevia ääniä odotetaan perjantaihin asti.\nGeorgian osavaltiossa voidaan joutua myös laskemaan äänet uudelleen, kuten kävi marraskuun presidentinvaaleissa. Silloin äänet tarkastettiin kaksi kertaa.\nGeorgian vaalilain mukaan hävinnyt ehdokas voi vaatia äänten uudelleen laskemista, jos voittomarginaali on puoli prosenttia tai sen alle. Ehdokkaalla on oikeus äänten tarkistuslaskentaa myös, jos tämä epäilee virhettä äänestysprosessissa.\nYhdysvaltain senaatissa on sata paikkaa. Senaattoreja on kaksi jokaisesta osavaltiosta.\nJuttua päivitetty 6.1. kello 9.55. Lisätty tieto Warnockin voitosta ja päivitetty tilannetta.


Power Jääkaappi | Uutiset Turku\n1 jääkaappi tarjous\n2 jääkaapit prisma\n3 pieni jääkaappi\n4 jääkaappi korkeus\nSaat jopa 150 euroa palautusta, kun ostat uuden Bosch-kodinkoneen. Cashback-tarjouksen hyödyntäminen edellyttää, että ostat uuden Bosch-kodinkoneen kampanja-aikana 4.5.–15.8.2020 seuraavilta jälleenmyyjiltä: Gigantti, Power, Veikon Kone, Tekniset, Verkkokauppa.com, Wåge & Co, Wihanto, Pudas-Kone, Servi-Trade Finland, Sähkö-Hänninen, Salon Aluesähkö, Morse Kodintekniikka.\n– jääkaappi, jääkaapit, jääviileä, jääviileät, jääviileäkaappi, jääviileäkaapit, viileäkaappi, viileäkaapit, kylmälaitteet Chatti Tervetuloa Power Chat-palveluun! Löydät tilausseurannan, ostoksesi kuitti- ja takuutiedot sekä voit antaa palautetta MyPower -sivustolta.\nEnergiatehokas A++ jääkaappi VitaFresh plus -laatikolla, joka säilyttää hedelmät ja vihannekset tuoreina jopa 2 kertaa kauemmin.\nPower, Verkkokauppa.com, Veikon Kone, Tekniset tai Prisma. Cashback-palautuksen saaminen edellyttää, että rekisteröit ostoksesi viimeistään 31.8.2020.\n80L Jääkaappi 12/24V Pakastinlokerolla. Arvioi tämä tuote ensimmäisenä Muutama tuote jäljellä! Toimitusaika 1-3 päivää 550,00.\nOsta Siemens jääkaappi ja pakastin varaosat online Nettopartsilta. Toimitus päivittäin Online 5 päivää viikossa Asiakaspalvelu huippuluokkaa\nValitse juuri omien vaatimustesi mukainen jääkaappipakastin. Pakastimessa on paljon tilaa erilaisille pakasteille ja tilava jääkaappi soveltuu kaikkien tuoreiden ruokatarvikkeiden säilytykseen. Jääkaappipakastin-yhdistelmällä saat arkeesi ja keittiöösi tehokkuutta.\nNestekaasulla toimiva hiljainen jääkaappi on loistava ratkaisu niin mökkeilijälle kuin matkailijallekin, joka haluaa nauttia ruoat tuoreina ja virvokkeet kylminä. Kaasujääkaapin käyntiääni on miellyttävän hiljainen, eikä mökin rauhallinen tunnelma siitä rikkoonnu.\njääkaapit prismajääkaappi korkeusjääkaappi tarjouspieni jääkaappi\nBy admin Kommentit pois päältä artikkelissa Power Jääkaappi


LahtiSoundsPoetry: KorkokenkäPäiväkirja 3\nNyt olen harjoitellut kengillä niin paljon, että ne ovat venyneet,\nne lonksuu. Piääkö korkokengät olla aina jalan normaalikokoa yhtä\npienemmät? Kävin ostamassa Essolta tupakka ja minulla oli aivan luonnoton olo!\nKuka keksi korkokengät? Kenen iloksi niitä käytetään? Jaloilta ei varmaan kysytä ainakaan mielipidettä. Terhillä oli jalassa maanantaina todella kauniit, violetit matalat kengät.\nNe näyttivät pumpulilta jaloissa.\nLähettänyt Lealiisa Kivikari klo 13.14\nTunnisteet: Lealiisa korkokengät


Oikeusministeri Lindström pöyristyi raiskausuutisista – väläyttää sopimusta maahantuleville - Kotimaa - Uutiset - MTV.fi\nOikeusministeri Lindström pöyristyi raiskausuutisista – väläyttää sopimusta maahantuleville\nJulkaistu 27.11.2015 11:44\n(Päivitetty 27.11.2015 12:21)\nOikeus- ja työministeri Jari Lindström eduskunnan täysistunnossa Helsingissä perjantaina 20. marraskuuta 2015.\nOikeusministeri Jari Lindström (ps.) on ottanut kantaa turvapaikanhakijoiden tekemiksi epäiltyihin raiskauksiin oikeustoimittajien tilaisuudessa Helsingissä.\nMinisterin mukaan kyseessä on turvallisuusriski. Hän on huolissaan yhteiskuntarauhasta ja sanoo tilanteen olevan tulenarka.Lindström pitää raiskauksia pöyristyttävinä, surullisina ja käsittämättöminä. Hänestä ne eivät kuulu tähän yhteiskuntaan kenenkään tekeminä.\nSuomessa on tällä viikolla tullut ilmi kaksi erillistä raiskausepäilyä, joissa uhrina on 14-vuotias tyttö. Ainakin toisesta raiskauksesta epäilty on turvapaikanhakija. Myös toisessa tapauksessa epäilty on ulkomaalaistaustainen.Poliisi ei ole kuitenkaan vahvistanut median tietoja, joiden mukaan hänkin olisi turvapaikanhakija. Lindström haluaa selvittää siitä, voisiko Suomessakin ottaa käyttöön turvapaikanhakijoille tarkoitetun sitouttamisopimuksen, kun he saapuvat maahan.– Pumaska eteen ja nimi alle, että olen ymmärtänyt Suomen lait, mikä on naisen asema, mikä on lapsen asema, hän kuvailee.Lindströmin mukaan turvapaikanhakijat selittävät rikosten tekemistä Suomessa usein sillä, etteivät ole tienneet kyseisen teon olevan Suomessa rikos.– Täytyy ymmärtää, mikä on se lainsäädäntö ja miten tulee toimia.Lindströmin mukaan myös yhteiskuntarauha huolestuttaa.– Joudumme miettimään aivan uusia ratkaisuja, koska kotouttaminen ei ole ollut hallussa tähänkään asti. Nyt kotoutettavia on moninkertainen määrä aiempaan verrattuna, Lindström sanoi.Lindströmin käsityksen mukaan tuomio raiskauksesta ei ole nykyisellään riittävän painava syy keskeyttää turvapaikkaprosessia.\n– Kansalaisten on mahdotonta ymmärtää tällaista ja keinoja on nyt löydyttävä.\nUskomaton kuvapari kertoo Suomen säästä: Näin talven ihmemaa katosi hetkessä


Crossfit-urheilija Ulla Keijaman ruokakuvat hurmaavat – lähes 20 000 seuraajaa - BoxiMedia\nCrossfit-urheilija Ulla Keijaman ruokakuvat hurmaavat – lähes 20 000 seuraajaa Kauniit ruoat ovat myös terveellisiä.\nKuva: Ulla Keijaman Instagram-tili @ultzi70\nWinter Warissa viikonloppuna kilpaileva Ulla Keijama, 46, ei ole ainoastaan lahjakas urheilija.\nHänen Instagram-tilinsä @ultzi70 on kuin karkkia silmille: henkeäsalpaavan kauniit ruoat ovat myös terveellisiä.\n– Haluan tehdä ruokia, jotka sopivat kaikille. Siksi 90 prosenttia resepteistä ovat gluteenittomia, eikä niissä ei ole lisättyä sokeria.\nKeijama myöntää, että tavoitteellinen harjoittelu on syönyt aikaa sen verran, että kokkailut ovat jääneet vähemmälle.\n– Ei siinä tekemisessä mene niin kauan, mutta kuvien ottamisessa kestää. Pitää miettiä, missä on hyvä valo ja miten ruoat asettelee, Keijama nauraa.\nAlla on muutamia Keijaman herkullisista resepteistä ja kuvista. Lisää kuvia ja reseptejä löydät täältä.\n1/2 kuppia karhunvatukoita\n1 1/2 tl acai-jauhoa\n1/2 kuppia kookosjugurttia\nSekoita aineet keskenään ja nauti!\n1 1/2 kuppia vaniljasoijamaitoa\n1 3/4 kuppia kaurahiutaleita\nSekoita kaikki aineet tehosekoittimessa tai vatkaimella. Anna seisoa hetki ja nauti. Vaniljamaidon tilalla voi käyttää muutakin maitoa. Lisää tällöin vanilja-aromia ja makeuttajaa kuten siirappia tai hunajaa.\n1/4 kuppia kaurahiutaleita\n1/2 kuppia suklaamakuista proteiinijauhetta\n1/4 kuppia kaakaovoita\n1/4 kuppia kookosöljyä\nAlakerros: Sekoita maapähkinävoi ja siirappi/hunaja pannulla ja kuumennta, kunnes seos on sulanut. Vähennä lämpöä ja lisää vesi ja kaurahiutaleet. Ota pannu pois hellalta ja lisää proteiinijauhe. Sekoita, kunnes seos on tasainen. Jos seos tuntuu kuivalta, lisää vettä. Painele massa vuokaan ja laita jääkaappiin viilenemään.\nYläkerros: Sulata kaakaovoi ja oliiviöljy pannulla miedolla lämmöllä. Lisää siirappi ja lucumajauhe. Sekoita hyvin. Kaada seos alakerroksen päälle ja jätä jäähtymään jääkaappiin vähintään tunniksi.\nKuorrutus: Sekoita kookosöljy, siirappi ja raakakaakaojauhe. Kaada seos jäähtyneen massan päälle. Anna viilentyä jääkaapissa. Leikkaa paloiksi, kun massa on viilentynyt.\n2 kourallista viinirypäleitä\nSmoothieta voi makeuttaa hiukan stevialla. Koristele kiivillä, kookoshiutaleilla, karhunvatukoilla ja paatsamilla.\nUlla Keijaman haastattelun löydät täältä.\nTuplaten vuosia, tuplaten asennetta Ulla Keijama lähtee Winter Wariin haastamaan puolet nuorempia urheilijoita.\nMitä syödä tänä vuonna? Levä, keitot ja jätteet löytyvät edelläkävijöiden lautasilta vuonna 2016.\nOhjelmointi – kenelle, miksi ja milloin? Joskus on hyvä siirtyä uuteen treenisuunnitelmaan.\nPaleosti vai rennosti – Miten huiput oikeasti syövät? Crossfit-urheilijoiden kärki ei usko liian tiukkaan ruokavalioon.


Esittelyssä Philodendron ”Ring of Fire” – HULLUNA\nEtusivu Huonekasvit Esittelyssä Philodendron ”Ring of Fire”\nEsittelyssä Philodendron ”Ring of Fire”\nkäytössä 14/10/2020 14/10/2020 Jätä kommentti artikkeliin Esittelyssä Philodendron ”Ring of Fire”\nTämä ihanuus on ollut suosikkini tulostaan asti. Tilasin kasvin Orchideen-shop.nl nettikaupasta Hollannista parisen kuukautta sitten. Kasvi tuli hyväkuntoisena perille, joten en heittänyt siitä maksamaani 80:tä euroa täysin hukkaan. Kasvi on erittäin haluttu köynnösvehka- keräilijöiden keskuudessa.\nIhastuin kasvin pitkiin, kauniin mallisiin lehtiin, joissa saattaa olla läikkinä, viiruina tai marmorikuviontina vihreää eri sävyissään, keltaista, oranssia, punaista, kermanvalkoista ja jopa vaaleanpunaista. Lajike onkin ensimmäiseltä nimeeltään Henderson`s Pride, mutta nimi muutettiin jossain vaiheessa Ring of Fireksi. Tiger Tooth on myös yksi kasvin myyntinimistä.\nRing of Fire on hidaskasvuinen köynnösvehka, joka on Philodendron Tortumin ja Philodendron Wendlandiin risteytys. Ajan kanssa Ring of Fire voi kuitenkin saavuttaa yli metrinkin korkeuden. Uuteen ruukkuun se laitetaan, kun entinen on täyttynyt juurista.\nKasvupohja ei saisi olla liian vettäpidättävä. Mullaksi kannattaakin valita hiekansekainen viherkasvimulta, johon sekoittaa puolet kevytsoraa. Omani laitoin mullattomaan kasvupohjaan, jossa on kookosta, kaarnaa, perliittiä ja hydrosoraa ja hyvin on näyttänyt viihtyvän.\nKastelen kasvin, kun kasvupohja alkaa kuivahtaa. Käytän apuna multaan upotettavaa kosteusmittaria. Mikäli et omista mittaria, anna kasvupohjan kuivua noin kolmen sentin syvyydeltä ennen kastelua ja kaada aluslautaselle jäänyt vesi pois. Liikakastelusta kasvi kellastuttaa lehtiään ja janoisena se lerpattaa lehtiään. Kasvi on hidaskasvuinen, joten sitä lannoitetaan maltillisesti joka toisella kastelulla kesäisin ja talvella pelkällä merilevällä, ellei se ole kirkkaan valon alla.\nPhilodendroneita ei kannata laittaa suoraan auringonpaisteeseen, sillä aurinko ruskettaa kasvin lehtiä. Runsaasta valosta kasvit kuitenkin nauttivat ja kasvavat liian pimeässä pitkiksi ja honteloiksi. Hyvissä olosuhteissa se voi alkaa jopa kukkimaan punaisin kukin. Tämäkin köynnösvehka on myrkyllinen.\nEdellinen artikkeliAloittelijan semihydro\nSeuraava artikkeliEsittelyssä sädepalmu


Teollisuus – Filterpak – Vaativan työympäristön ilmansuodatusratkaisu\nTeollisuudessa sisäilman laatuei ole itsestäänselvyys.\nPuhtaan ilman uusi aika.\nValmistamme ilmansuodattimia ja konsultoimme ilmansuodatusratkaisuja vaativiin teollisuuden prosesseihin sekä tuotantolaitoksiin ja öljysumun poistoon. Kohteita voivat esimerkiksi olla metalliteollisuus, maalaamot, kemianteollisuus, elintarviketeollisuus, lääketeollisuus tai jätteenkäsittelylaitokset.\nOlemme tuottaneet puhtaan ilman ratkaisuja teollisuuden tarpeisiin jo 20 vuotta. Kaikki tuotteemme valmistetaan Hangon tehtaallamme ja tietyissä tarpeissa luotamme MANN+HUMMEL:n tarjoamiin ratkaisuihin osana tarjoamaamme.\nOta yhteyttä – katsotaan yhdessä, kuinka voimme tehdä teidänkin työympäristöstä terveellisen hengittää.\nYhteistyö meidän kanssamme on helppoa.\nTapaaminen & tutustuminen\nOta yhteyttä myyntiimme ja sovitaan tapaaminen. Voimme sopia tapaamisen teidän toimitiloihinne tai tehtaallemme Hangossa.\nKartoitus & ratkaisu\nKartoitamme tilanteesi ja tarpeesi. Teemme tarpeeseesi räätälöidyn ratkaisuehdotuksen. Voimme sopia tapaamisen ratkaisuehdotuksen yhteyteen ja muokata ehdotusta tarvittaessa.\nKehitämme yhteistyötä asiakkaidemme kanssa jatkuvasti eteenpäin. Järjestämme tarvittaessa koulutusta suodattimien ominaisuuksista ja käytöstä.


Vinkit turvalliseen moottorikelkkailuun - Liikenneturva\nEtusivu › Liikenteessä › Vinkit turvalliseen moottorikelkkailuun\nVinkit turvalliseen moottorikelkkailuun\nKypärä on moottorikelkalla liikkuvan tärkein turvallisuusvaruste. Lisäksi kunnollinen ajoasu sekä turvallinen ja ennakoiva ajotapa moottorikelkkailulle tarkoitetuilla kulkuväylillä edistää turvallista kelkkailua.\nValmistaudu pahimman varalle. Tutustu kelkkaasi, tarkista ajovarusteesi. Varaudu sään ja kelin muutoksiin. Älä kelkkaile alkoholin vaikutuksen alaisena.\nOle valmis auttamaan. Näytä omat aikeesi käsimerkeillä toisille hyvissä ajoin ja varustaudu tarvittaessa auttamaan. Varmista avun saanti ja kehitä erätaitojasi.\nPysy oikeilla kulkuväylillä. Käytä kelkkailureittejä ja -uria. Opettele tulkitsemaan karttaa ja osaa suunnistaa. Ilmoita ainakin läheisillesi reittisi, etappisi ja arvioitu paluuaikasi. Kerro tapa, miten sinut tavoittaa kelkkaretken aikana.\nAja maaston mukaan. Älä anna tuntemattoman maaston yllättää. Muista, että moottorikelkkaa ei ole tehty sulien vesistöjen ylittämistä varten.\nVaali luonnon rauhaa, liiku luonnon ehdoilla. Huolehdi omat roskasi maastosta mukaasi ja pidä pienempää ääntä. Kunnioita eläimiä ja luonnon rauhaa.\nKehity kelkkailijana. Harjoittele ajamista rauhassa turvallisessa ympäristössä. Kartuta kelkkailutaitojasi. Liity kelkkakerhoon tai hanki kokemuksia kokeneemmilta kelkkailijoilta.\nHätätilanteiden varalta lataa puhelimeesi 112 Suomi -mobiilisovellus.\nKypärä on moottorikelkalla liikkuvan tärkein turvallisuusvaruste. Kypärä antaa suojaa onnettomuustilanteiden lisäksi talvisilta olosuhteilta ja pitää pään lämpimänä.\nHyvää kypärää on mukava käyttää ja se on turvallinen silloin kun se on sopivan kokoinen. Kypärän pitää tuntua päässä napakalta. Hyväkään kypärä ei suojaa, jos sen hihna on jätetty kiinnittämättä tai se on löysällä.\nHyvässä kypärässä on riittävästi ilmanotto- ja ilmanpoistoaukkoja sekä ilmankiertokanavia. Joidenkin kypärämallien visiireihin on saatavilla sähkölämmitys huurtumisen ehkäisemiseksi. Kypärän alla käytetään erillistä kypärähuppua. Hupun tulee olla sopivan kokoinen ja hengittävä.\nHankkiessasi kypärää kokeile eri malleja ja kokoja. Käytä hyväksesi myyjän asiantuntemusta ja muiden kelkkakulkijoiden kokemuksia eri kypärämallien hyvistä ja huonoista puolista. Kiinteällä leukasuojalla varustettu malli on hyvä valinta urheilulliseen kelkkailuun. Työkäyttöön on suunniteltu omat kypärämallit. Kaikkien kypärämallien kanssa kannattaa käyttää korvatulppia suojaamaan kuuloa liialliselta melulta. Kiinnitä huomiota myös kypärän väriin, kirkkaat ja erottuvat värit tuovat lisäturvaa kelkkailuun.\nHyvät ajolasit täydentävät kypärän käytön mukavuuden. Lasien valintaan vaikuttaa paljon kasvojen muoto ja käytettävä kypärä. Lasit suojaavat kasvoja ja silmiä kylmältä sekä ajoviimalta. Tärkeää on lasien hyvä ilmanvaihto huurtumisen ehkäisemiseksi. Ajolasien puhdistamiseen ja säilytykseen kannattaa kiinnittää huomiota. Varovaisuudella ja huolellisuudella pystyy pidentämään ajolasien käyttöikää. Myös linssien värillä on väliä. Vaaleat linssivärit sopivat vähäisessä valossa ajavalle. Keltainen väri toimii myös hyvin hämärässä, oranssi linssi on hyvä yleislinssi. Sininen linssi toimii lumiolosuhteissa huonoiten.\nVaraudu ajoasulla haastaviin olosuhteisiin\nKelkkailijan ajoasu koostuu monesta eri kokonaisuudesta. Kosteutta iholta siirtävän alusvaatekerroksen päällä oleva välikerros on tärkeä lämmönsäätelyn kannalta. Esimerkiksi fleece tai ohut villa toimivat hyvin välikerroksena. Useissa kelkkapuvuissa on irrotettava sisävuori, joka toimii hyvänä välikerroksena. Kelkkapuvun kuorikerros, eli uloin osa tulee olla tuulen- ja vedenpitävää, mutta myös hengittävää materiaalia.\nMoottorikelkkasafari on suosittu retkeilymuoto silloin, kun on tarve liikkua maastossa usean kelkan ryhmässä. Ensisijaisen tärkeätä on se, että jokainen retkelle osallistuja tuntee ennen retkeä sovitut yhteiset käyttäytymissäännöt ja noudattaa niitä.\nOnnettomuustietoinstituutti (OTI) on laatinut yhteistyössä Turvallisuus- ja kemikaalivirasto Tukesin kanssa safariyrityksille käytännölliset ohjeet moottorikelkkailun turvallisuuden parantamiseksi (Avautuu uuteen ikkunaan).\nReitti on suunniteltava siten että se sopii kaikille retkelle osallistuvalle. Toisaalta reitin tulisi olla mielekäs myös kokeneille kelkkailijoille. Reitin on oltava turvallinen. Reitin aikataulu on suunniteltava siten, että on aikaa pitää tarpeellisia taukoja. Etäisyydet kelkkojen välillä ajettaessa jonossa on pidettävä riittävän suurina.\nTurvallisuusopas safariyrittäjille (OTI)\nSää viilenee ja ensimmäisiä liukkaita ja lumisateita on odotettavissa. Liikenneturva muistuttaa ennakoimaan ja seuraamaan säätiedotteita, ettei talvi pääse yllättämään. Ajoneuvon...\nLiikenneturvan kyselyyn vastanneista useampi kuin joka neljäs koki hankalaksi arvioida, milloin kesärenkaat on hyvä vaihtaa talvirenkaisiin. Kuljettaja on vastuussa siitä,...


Julkaistu 20.03.2000 19:45\nHelsingin pörssin nousu kiihtyi tänään, mutta vaihtoa syntyi vain puolet viime aikojen tavallisista lukemista. Markkinoilla odotellaan Yhdysvaltojen keskuspankin korkopäätöstä tiistaina, ja osakevaihdon arvo jäi 552 miljoonaan euroon.\nYhdistymistiellä tarpovat Talentum ja Kauppakaari matkasivat pörssissä eri suuntiin, yhtiöt viihtyivät päivän nousijoiden ja laskijoiden listan kärkisijoilla. Talentum vahvistui 13 prosenttia, kun taas Kauppakaari tippui 18 prosenttia. Hex-yleisindeksi kohosi 508 pistettä eli 3,1 prosenttia pistelukuun 16820, kun Nokia vahvistui miltei 7 euroa 209 euroon.\nMyös painorajoitettu portfolioindeksi nousi 1,5 prosenttia muun muassa metalli- ja vakuutusyhtiöiden tukemana. Myös mediaosakkeissa oli vielä ytyä. Metsäala pysytteli perjantain lukemissa, ja pankkiosakkeet laskivat 0,7 prosenttia.


Kaikkea hyvää: Vuosi sitten\nLähettänyt Kivimäen emäntä klo 07:19\nkosotäti 25 elokuuta, 2015 08:39\nTottakai kannattaa jatkaa ja ihan varmasti muutaman vuoden päästä teillä on seudun komein kartano.\nKivimäen emäntä 25 elokuuta, 2015 18:50\nNiin kai sitten kannattaa. Vai vielä komein kartano, hih. :)\nKatja 25 elokuuta, 2015 08:55\nEn minä edes miettisi kannattaako jatkaa. Vuosi on vanhan talon kanssa yksi hyttynen meressä, menee nopeaan. Siihen nähden olette siistineet paikkoja jo todella paljon!\nKivimäen emäntä 25 elokuuta, 2015 18:51\nNo juuri tuossa laskeskelin, että olen tainnut itse päästä tuolla asumaan jo peräti 6 viikkoa, jonka päälle sitten muutama viikonloppu. Ehkä se siihen nähden on sitten ihan hyvin. :)\nAnonyymi 25 elokuuta, 2015 11:45\nTeistä on kyllä kunnostamaan ja asumaan Kivimäessä. Kuvista näkee eron. Vuoden päästä huomaatte taas että olette askeleen edempänä.\nKivimäen emäntä 25 elokuuta, 2015 18:52\nVuoden päästä varmaan alkaa ollakin jotain tehtynä, nyt on ollut pääasiassa vain raivaamista ja siivoamista.\nSesse 25 elokuuta, 2015 13:13\nHyvin olette päässeet alkuun ja kyllä teillä näkyy hommat sujuvan :) Meillä tulee viisi vuotta jo syksyllä tässä pikkuisessa talosessa :)\nKivimäen emäntä 25 elokuuta, 2015 18:54\nEiköhän tuosta ala jotain tapahtua, kun päästään vauhtiin. Pian minäkin pääsen sinne asumaan ja sitten alkaakin kunnon tohina. :)\nUnknown 25 elokuuta, 2015 14:26\nKyllähän tuo paikka on teille tehty ja sydämessähän sen tuntee, kuten sanoit. Hirmuisesti olette saaneet aikaan ja olen varma, että talovanhus on mielissään. :)\nKivimäen emäntä 25 elokuuta, 2015 18:58\nKyllä tuo on aivan tosiaan meidän paikkamme kaikkine keskeneräisyyksineenkin. Ehtiihän vuodessa jo paljon tehdä, vaikka kävisikin vain viikonloppuisin. :)\nTimo Lampi ☺ 25 elokuuta, 2015 14:44\nOn teil siel ollu mukavaa puuhaa!!\nKivimäen emäntä 25 elokuuta, 2015 18:59\nNiin juuri, mukavaa puuhaa on ollut. Nyt seuraavaksi voisikin alkaa tehdä niitä ei niin mukavia puuhia eli kakkasiivouksia. :)\nMarjatta 25 elokuuta, 2015 20:11\nTuo joka paikassa ollut tavarapaljous on kyllä ihan uskomaton ja on varmasti pelästyttänyt osan ostajaehdokkaista. Te olette osanneet katsoa sen ohi ja yli ja nähneet tilalla olevat mahdollisuudet. Vuosi on loppujen lopuksi melko lyhyt aika, mutta melkoisesti on jo muutoksia näkyvissä. Aloitatteko päärakennuksen raivaamisen lähiaikoina? Toivottelen puhtia siihenkin!\nKivimäen emäntä 25 elokuuta, 2015 22:56\nVuosi on tosiaan lyhyt, kun emme ole asuneet kohteessa kuin vasta pienen aikaa. Myös nuo kissanjätökset ovat säikäyttäneet monet pois. Päärakennusta on raivattu koko ajan, mutta mitään suurta ei siellä ole vielä saatu aikaan. Olen lähinnä pessyt ja pakannut astioita ja muita tavaroita kaapeista, joita pian alamme purkamaan.\nAnonyymi 25 elokuuta, 2015 20:31\nolette paljon saaneet hyvää aikaan ja mitä olen seurannut niin talon mukana tuli kaikkea kivaa ja hyvää tavaraa\nKivimäen emäntä 25 elokuuta, 2015 22:57\nPaljon tosiaan tuli hyvääkin tavaraa irtaimiston mukana. Syksyn projektina tulee olemaan purkutöitä ja tehosiivousta talon alakerroksessa.\nTainaT 26 elokuuta, 2015 17:36\nNo, mitä mieltä olet? Onko meistä tähän? ON. Kannattaako jatkaa? KYLLÄ!\nPaikka on niin kaunis mutta minulta meni hetki ennen kuin hokasin missä talo on. Isolta tieltä olen vuosia ihaillut taloa ja kertonut tyttärellekin kuin kaunis talo tuolla metsän keskellä pilkottaa. Olen niin hyvilläni että kaunis talo tulee asutuksi vaikka hissukseen sillä hommaa riittää jokapuolella. Kun laitoit postauksen siitä navetan pask..siis lannan lapioinnista\n(kuttula nyt eikö?) niin silloin tiesin että tää homma onnistuu jaon tekevissä käsissä! Tätä mieltä olen.\nKivimäen emäntä 27 elokuuta, 2015 00:06\nKiitos! :) Joo, ja on sitä pask...lantaa vielä lapioimattakin. Sitäkin riittää vielä pitkäksi aikaa. Kunhan saamme vähän laitettua paikkoja paremmiksi, voisikin aukaista näkymän tielle niin, että ehtisi juuri ja juuri vilaukselta näkemään talon, jos osaa katsoa. On sitä hommaa kaikkialla vuosiksi, mutta niin se oli tarkoituskin.\nAnna 09 helmikuuta, 2021 14:52\nHei, kiitos ihanasta blogista. Olemme katselleet samantapaista maataloa. Kovasti mietityttää hinta, talo kun on aivan remontin keskellä vielä sisältä, remonttia on aloitettu mutta nyt myydään pois. Voisitko yhtään kertoa missä hintaluokassa tällaisissa taloissa liikutaan ja kuinka paljon uskaltaa tinkiä? Minkä kokoinen tilanne on? Onko teillä ranta lähellä? Talossa on myös 80l rakennettu sauna kylpyhuone mietityttää, mitä tuhoa kosteus on saanut aikaan...kiitos paljon!\nKivimäen emäntä 09 helmikuuta, 2021 15:53\nHei Anna! Tilamme on 2,74 hehtaaria. Maksoimme tästä 37 000, mutta siinä taisi olla huomioituna vain maan hinta. Rakennukset olivat todella huonossa kunnossa ja osa on vieläkin. Meillä ei ole rantaa lähellä. Kyllä kosteusvauriot saa korjattua, ellei ihan pahoja sädesieniä ole tullut. Kuntokartoitus kannattaa tehdä. Toivottavasti saatte ihanan maalaistalon itsellenne!